title: 2013/202/ΕΕ: Απόφαση του Συμβουλίου, της 23ης Ιουλίου 2012 , σχετικά με την υπογραφή, εξ ονόματος της Ένωσης, και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας σχετικά με τις γενικές αρχές που διέπουν τη συμμετοχή του Χασεμιτικού Βασιλείου της Ιορδανίας στα προγράμματα της Ένωσης

text:
               27.4.2013

               EL

               Επίσημη Εφημερίδα της Ευρωπαϊκής Ένωσης

               L 117/1

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 23ης Ιουλίου 2012
   σχετικά με την υπογραφή, εξ ονόματος της Ένωσης, και την προσωρινή εφαρμογή πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας σχετικά με τις γενικές αρχές που διέπουν τη συμμετοχή του Χασεμιτικού Βασιλείου της Ιορδανίας στα προγράμματα της Ένωσης
   (2013/202/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 217 σε συνδυασμό με το άρθρο 218 παράγραφος 5 και το άρθρο 218 παράγραφος 8 πρώτο εδάφιο,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Στις 18 Ιουνίου 2007 το Συμβούλιο εξουσιοδότησε την Επιτροπή να διαπραγματευθεί πρωτόκολλο της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (1), για συμφωνία-πλαίσιο μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας σχετικά με τις γενικές αρχές που διέπουν τη συμμετοχή του Χασεμιτικού Βασιλείου της Ιορδανίας στα προγράμματα της Ένωσης ( «το πρωτόκολλο»).

               (2)

               Οι διαπραγματεύσεις ολοκληρώθηκαν.

               (3)

               Το πρωτόκολλο θα πρέπει να υπογραφεί, εξ ονόματος της Ένωσης, υπό την επιφύλαξη της σύναψής του.

               (4)

               Το πρωτόκολλο θα πρέπει να εφαρμοσθεί σε προσωρινή βάση σύμφωνα με το άρθρο 10, εν αναμονή της ολοκλήρωσης των διαδικασιών για τη σύναψή του,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Επιτρέπεται, εξ ονόματος της Ένωσης, η υπογραφή του πρωτοκόλλου της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, για συμφωνία-πλαίσιο μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας σχετικά με τις γενικές αρχές που διέπουν τη συμμετοχή του Χασεμιτικού Βασιλείου της Ιορδανίας στα προγράμματα της Ένωσης («το πρωτόκολλο»), με την επιφύλαξη της σύναψής του.
   Το κείμενο του πρωτοκόλλου επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν, εξ ονόματος της Ένωσης, το πρωτόκολλο.
   Άρθρο 3
   Το πρωτόκολλο εφαρμόζεται σε προσωρινή βάση από την ημερομηνία της υπογραφής του (2), εν αναμονή της ολοκλήρωσης των διαδικασιών για τη σύναψή του.
   Άρθρο 4
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιουλίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 129 της 15.5.2002, σ. 3.

      (2)  Η ημερομηνία κατά την οποία το πρωτόκολλο θα εφαρμοσθεί προσωρινά δημοσιεύεται στην Επίσημη Εφημερίδα της Ευρωπαϊκής 'Ενωσης.

         ΠΡΩΤΌΚΟΛΛΟ

      της ευρωμεσογειακής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου, για συμφωνία πλαίσιο μεταξύ της Ευρωπαϊκής Ένωσης και του Χασεμιτικού Βασιλείου της Ιορδανίας σχετικά με τις γενικές αρχές που διέπουν τη συμμετοχή του Χασεμιτικού Βασιλείου της Ιορδανίας στα προγράμματα της Ένωσης
      Η ΕΥΡΩΠΑΪΚΗ ΕΝΩΣΗ, καλούμενη εφεξής «η Ένωση»,
      αφενός, και
      ΤΟ ΧΑΣΕΜΙΤΙΚΟ ΒΑΣΙΛΕΙΟ ΤΗΣ ΙΟΡΔΑΝΙΑΣ, καλούμενο εφεξής «η Ιορδανία»,
      αφετέρου,
      καλούμενα εφεξής «τα μέρη»,
      ΕΚΤΙΜΏΝΤΑΣ ΤΑ ΑΚΌΛΟΥΘΑ:

                  (1)

                  Το Χασεμιτικό Βασίλειο της Ιορδανίας συνήψε την ευρωμεσογειακή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (1) (εφεξής καλούμενη «η συμφωνία»), η οποία τέθηκε σε ισχύ την 1η Μαΐου 2002.

                  (2)

                  Το Ευρωπαϊκό Συμβούλιο των Βρυξελλών της 17ης και 18ης Ιουνίου 2004 χαιρέτισε τις προτάσεις της Ευρωπαϊκής Επιτροπής για μια Ευρωπαϊκή Πολιτική Γειτονίας (ΕΠΓ) και ενέκρινε τα συμπεράσματα του Συμβουλίου της 14ης Ιουνίου 2004.

                  (3)

                  Σε πολλές άλλες περιπτώσεις, το Συμβούλιο συνήγαγε, κατ’ επανάληψη, συμπεράσματα, υπέρ αυτής της πολιτικής.

                  (4)

                  Στις 5 Μαρτίου 2007 το Συμβούλιο εξέφρασε την υποστήριξή του για τη γενική και συνολική προσέγγιση που περιγράφεται στην ανακοίνωση της Ευρωπαϊκής Επιτροπής της 4ης Δεκεμβρίου 2006, με την οποία επιτρέπεται στις χώρες εταίρους της Ευρωπαϊκής Πολιτικής Γειτονίας να συμμετέχουν στους κοινοτικούς οργανισμούς και στα κοινοτικά προγράμματα με βάση τις επιδόσεις τους και εφόσον το επιτρέπουν οι νομικές βάσεις.

                  (5)

                  Η Ιορδανία εξέφρασε την επιθυμία να συμμετάσχει σε ορισμένα προγράμματα της Ένωσης.

                  (6)

                  Οι ειδικοί όροι και προϋποθέσεις, ειδικότερα η χρηματοδοτική συνεισφορά και οι διαδικασίες υποβολής εκθέσεων και αξιολόγησης, όσον αφορά τη συμμετοχή της Ιορδανίας σε κάθε συγκεκριμένο πρόγραμμα, θα πρέπει να καθορισθούν με μνημόνιο συμφωνίας μεταξύ της Ευρωπαϊκής Επιτροπής και των αρμοδίων αρχών της Ιορδανίας,

            ΣΥΜΦΩΝΗΣΑΝ ΣΤΑ ΑΚΟΛΟΥΘΑ:
      Άρθρο 1
      Η Ιορδανία δύναται να συμμετέχει σε όλα τα παρόντα και μελλοντικά προγράμματα της Ένωσης τα οποία είναι ανοικτά για τη συμμετοχή του Χασεμιτικού Βασιλείου της Ιορδανίας σύμφωνα με τις σχετικές διατάξεις με τις οποίες θεσπίζονται τα προγράμματα αυτά.
      Άρθρο 2
      Η Ιορδανία συμβάλλει οικονομικά στον γενικό προϋπολογισμό της Ευρωπαϊκής Ένωσης ανάλογα προς τα ειδικά προγράμματα στα οποία συμμετέχει η Ιορδανία.
      Άρθρο 3
      Οι αντιπρόσωποι της Ιορδανίας επιτρέπεται να συμμετέχουν, ως παρατηρητές και για τα σημεία που αφορούν την Ιορδανία, στις επιτροπές διαχείρισης που είναι υπεύθυνες για την παρακολούθηση των προγραμμάτων στα οποία συμβάλλει οικονομικά η Ιορδανία.
      Άρθρο 4
      Σχέδια και πρωτοβουλίες που υποβάλλονται από συμμετέχοντες της Ιορδανίας υπόκεινται, στο μέτρο του δυνατού, στους ίδιους όρους, κανόνες και διαδικασίες όσον αφορά τα σχετικά προγράμματα με αυτά που ισχύουν για τα κράτη μέλη.
      Άρθρο 5
      Οι ειδικοί όροι και προϋποθέσεις όσον αφορά τη συμμετοχή της Ιορδανίας σε κάθε συγκεκριμένο πρόγραμμα, ειδικότερα η καταβλητέα χρηματοδοτική συνεισφορά και οι διαδικασίες υποβολής εκθέσεων και αξιολόγησης, καθορίζονται σε μνημόνιο συμφωνίας μεταξύ της Επιτροπής και των αρμοδίων αρχών της Ιορδανίας βάσει των κριτηρίων που ορίζονται από τα σχετικά προγράμματα.
      Εάν η Ιορδανία υποβάλει αίτηση για εξωτερική βοήθεια της Ένωσης προκειμένου να συμμετάσχει σε συγκεκριμένο πρόγραμμα της Ένωσης βάσει του άρθρου 3 του κανονισμού (ΕΚ) αριθ. 1638/2006 του Ευρωπαϊκού Κοινοβουλίου και του Συμβουλίου, της 24ης Οκτωβρίου 2006, για τον καθορισμό γενικών διατάξεων σχετικά με τη θέσπιση ευρωπαϊκού μηχανισμού γειτονίας και εταιρικής σχέσης (2), ή σύμφωνα με οιονδήποτε άλλο παρόμοιο κανονισμό που προβλέπει την παροχή εξωτερικής βοήθειας της Ένωσης στην Ιορδανία που ενδεχομένως θα θεσπισθεί στο μέλλον, οι όροι που διέπουν τη χρήση της εξωτερικής βοήθειας της Ένωσης από την Ιορδανία καθορίζονται σε συμφωνία χρηματοδότησης, τηρουμένου ιδίως του άρθρου 20 του κανονισμού (ΕΚ) αριθ. 1638/2006.
      Άρθρο 6
      Κάθε μνημόνιο συμφωνίας που συνάπτεται δυνάμει του άρθρου 5 ορίζει, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3), ότι ο δημοσιονομικός ή διαχειριστικός έλεγχος ή άλλες επαληθεύσεις, συμπεριλαμβανομένων των διοικητικών ερευνών, διεξάγονται από την Ευρωπαϊκή Επιτροπή, την Ευρωπαϊκή Υπηρεσία Καταπολέμησης της Απάτης και το Ελεγκτικό Συνέδριο ή υπό την εποπτεία τους.
      Θεσπίζονται λεπτομερείς διατάξεις όσον αφορά τον δημοσιονομικό και διαχειριστικό έλεγχο, τα διοικητικά μέτρα, τις κυρώσεις και την είσπραξη οφειλών, που επιτρέπουν να χορηγούνται στην Ευρωπαϊκή Επιτροπή, στην Ευρωπαϊκή Υπηρεσία Καταπολέμησης της Απάτης και στο Ελεγκτικό Συνέδριο εξουσίες αντίστοιχες με εκείνες τις οποίες διαθέτουν έναντι δικαιούχων ή αναδόχων εγκατεστημένων στην Ένωση.
      Άρθρο 7
      Το παρόν πρωτόκολλο εφαρμόζεται καθ’ όλη τη διάρκεια ισχύος της συμφωνίας.
      Το παρόν πρωτόκολλο υπογράφεται και εγκρίνεται από τα μέρη σύμφωνα με τις οικείες διαδικασίες τους.
      Κάθε μέρος μπορεί να καταγγείλει το παρόν πρωτόκολλο με γραπτή κοινοποίηση προς το αντισυμβαλλόμενο μέρος. Το παρόν πρωτόκολλο παύει να ισχύει έξι μήνες μετά την ημερομηνία της εν λόγω κοινοποίησης.
      Η λήξη ισχύος του παρόντος πρωτοκόλλου μετά από καταγγελία οιουδήποτε εκ των μερών δεν επηρεάζει τους ελέγχους και τις εξακριβώσεις που πρέπει να διεξάγονται, κατά περίπτωση, σύμφωνα με τις διατάξεις των άρθρων 5 και 6, ανάλογα με την περίπτωση.
      Άρθρο 8
      Το αργότερο τρία έτη μετά την ημερομηνία έναρξης ισχύος του παρόντος πρωτοκόλλου και, στη συνέχεια, ανά τρία έτη, αμφότερα τα μέρη μπορούν να αναθεωρήσουν την εφαρμογή του παρόντος πρωτοκόλλου βάσει της πραγματικής συμμετοχής της Ιορδανίας σε προγράμματα της Ένωσης.
      Άρθρο 9
      Το παρόν πρωτόκολλο εφαρμόζεται, αφενός, στα εδάφη στα οποία εφαρμόζεται η Συνθήκη για τη λειτουργία της Ευρωπαϊκής Ένωσης υπό τους όρους που καθορίζονται στη Συνθήκη αυτή, και, αφετέρου, στο έδαφος της Ιορδανίας.
      Άρθρο 10
      Το παρόν πρωτόκολλο αρχίζει να ισχύει την πρώτη ημέρα του μήνα που ακολουθεί την ημερομηνία κατά την οποία τα μέρη κοινοποιούν εκατέρωθεν, διά της διπλωματικής οδού, την ολοκλήρωση των διαδικασιών τους που είναι αναγκαίες για την έναρξη ισχύος του.
      Εν αναμονή της έναρξης ισχύος του, τα μέρη συμφωνούν να εφαρμόζουν προσωρινά το παρόν πρωτόκολλο από την ημερομηνία της υπογραφής του.
      Άρθρο 11
      Το παρόν πρωτόκολλο αποτελεί αναπόσπαστο μέρος της συμφωνίας.
      Άρθρο 12
      Το παρόν πρωτόκολλο συντάσσεται σε δύο αντίτυπα στην αγγλική, βουλγαρική, γαλλική, γερμανική, δανική, ελληνική, εσθονική, ιρλανδική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αραβική γλώσσα. Όλα τα κείμενα είναι εξίσου αυθεντικά.

         Съставено в Брюксел на деветнадесети декември две хиляди и дванадесета година.
         Hecho en Bruselas, el diecinueve de diciembre de dos mil doce.
         V Bruselu dne devatenáctého prosince dva tisíce dvanáct.
         Udfærdiget i Bruxelles den nittende december to tusind og tolv.
         Geschehen zu Brüssel am neunzehnten Dezember zweitausendzwölf.
         Kahe tuhande kaheteistkümnenda aasta detsembrikuu üheksateistkümnendal päeval Brüsselis.
         Έγινε στις Βρυξέλλες, στις δεκαεννέα Δεκεμβρίου δύο χιλιάδες δώδεκα.
         Done at Brussels on the nineteenth day of December in the year two thousand and twelve.
         Fait à Bruxelles, le dix-neuf décembre deux mille douze.
         Fatto a Bruxelles, addì diciannove dicembre duemiladodici.
         Briselē, divi tūkstoši divpadsmitā gada deviņpadsmitajā decembrī.
         Priimta du tūkstančiai dvyliktų metų gruodžio devynioliktą dieną Briuselyje.
         Kelt Brüsszelben, a kétezer-tizenkettedik év december havának tizenkilencedik napján.
         Magħmul fi Brussell, fid-dsatax-il jum ta’ Diċembru tas-sena elfejn u tnax.
         Gedaan te Brussel, de negentiende december tweeduizend twaalf.
         Sporządzono w Brukseli dnia dziewiętnastego grudnia roku dwa tysiące dwunastego.
         Feito em Bruxelas, em dezanove de dezembro de dois mil e doze.
         Întocmit la Bruxelles la nouăsprezece decembrie două mii doisprezece.
         V Bruseli devätnásteho decembra dvetisícdvanásť.
         V Bruslju, dne devetnajstega decembra leta dva tisoč dvanajst.
         Tehty Brysselissä yhdeksäntenätoista päivänä joulukuuta vuonna kaksituhattakaksitoista.
         Som skedde i Bryssel den nittonde december tjugohundratolv.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Хашемитското кралство Йордания
            Por el Reino Hachemita de Jordania
            Za Jordánské hášimovské království
            For Det Hashemitiske Kongerige Jordan
            Für das Haschemitische Königreich Jordanien
            Jordaania Hašimiidi Kuningriigi nimel
            Για το Χασεμιτικό Βασίλειο της Ιορδανίας
            For the Hashemite Kingdom of Jordan
            Pour le Royaume hachémite de Jordanie
            Per il Regno hascemita di Giordania
            Jordānijas Hāšimītu Karalistes vārdā –
            Jordanijos Hašimitų Karalystės vardu
            A Jordán Hásimita Királyság részéről
            Għar-Renju Ħaxemita tal-Ġordan
            Voor het Hasjemitisch Koninkrijk Jordanië
            W imieniu Jordańskiego Królestwa Haszymidzkiego
            Pelo Reino Hachemita da Jordânia
            Pentru Regatul Hașemit al Iordaniei
            Za Jordánske hášimovské kráľovstvo
            Za Hašemitsko kraljevino Jordanijo
            Jordanian hašemiittisen kuningaskunnan puolesta
            För Hashemitiska konungariket Jordanien

         (1)  ΕΕ L 129 της 15.5.2002, σ. 3.

         (2)  ΕΕ L 310 της 9.11.2006, σ. 1.

         (3)  ΕΕ L 248 της 16.9.2002, σ. 1.


Avis juridique important

|

31999D0006(01)

Απόφαση της Ευρωπαϊκής Κεντρικής Τράπεζας, της 7ης Οκτωβρίου 1999, για την τροποποίηση του εσωτερικού κανονισμού της Ευρωπαϊκής Κεντρικής Τράπεζας (ΕΚΤ/1999/6)

Επίσημη Εφημερίδα αριθ. L 314 της 08/12/1999 σ. 0032 - 0033

ΑΠΟΦΑΣΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣτης 7ης Οκτωβρίου 1999για την τροποποίηση του εσωτερικού κανονισμού της Ευρωπαϊκής Κεντρικής Τράπεζας(ΕΚΤ/1999/6)(1999/810/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως το άρθρο 12.3,την πρόταση της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ),Εκτιμώντας τα ακόλουθα:(1) προκειμένου να ενισχυθούν τα διαθέσιμα μέσα καταπολέμησης της απάτης και των άλλων παράνομων δραστηριοτήτων που θίγουν τα οικονομικά συμφέροντα της ΕΚΤ, η ΕΚΤ πρόκειται να συγκροτήσει ανεξάρτητη επιτροπή καταπολέμησης της απάτης, η οποία θα παρακολουθεί τις δραστηριότητες της ΕΚΤ για το σκοπό αυτό·(2) προκειμένου να διασφαλιστεί η αποτελεσματικότητα των δραστηριοτήτων της ΕΚΤ για το σκοπό αυτό, η επιτροπή καταπολέμησης της απάτης πρέπει να έχει τη δυνατότητα άσκησης των καθηκόντων της εντός της δομής της ΕΚΤ κατά τρόπο ανεξάρτητο·(3) ο εσωτερικός κανονισμός της Ευρωπαϊκής Κεντρικής Τράπεζας, με την ισχύουσα μορφή του, δεν επιτρέπει τη συγκρότηση ανεξάρτητης επιτροπής καταπολέμησης της απάτης·(4) ο εσωτερικός κανονισμός της Ευρωπαϊκής Κεντρικής Τράπεζας, με την ισχύουσα μορφή του, εξουσιοδοτεί μόνο τον πρόεδρο της ΕΚΤ να υπογράφει τις αποφάσεις της εκτελεστικής επιτροπής της ΕΚΤ· προκειμένου να διασφαλιστεί η ευελιξία, είναι αναγκαίο να δοθεί η δυνατότητα και σε άλλα μέλη της εκτελεστικής επιτροπής, πλην του προέδρου, να υπογράφουν τις αποφάσεις της εκτελεστικής επιτροπής της ΕΚΤ·(5) ο εσωτερικός κανονισμός της Ευρωπαϊκής Κεντρικής Τράπεζας, πρέπει να τροποποιηθεί αναλόγως,ΑΠΟΦΑΣΙΖΕΙ:Άρθρο 1Νέο άρθρο 9α του εσωτερικού κανονισμού της Ευρωπαϊκής Κεντρικής ΤράπεζαςΣτον εσωτερικό κανονισμό της Ευρωπαϊκής Κεντρικής Τράπεζας προστίθεται νέο άρθρο 9α, με την εξής διατύπωση: "Το διοικητικό συμβούλιο δύναται να αποφασίσει να συγκροτήσει ανεξάρτητη επιτροπή επιφορτισμένη με την πρόληψη της απάτης εντός της ΕΚΤ."Άρθρο 2Τροποποίηση του άρθρου 17 του εσωτερικού κανονισμού της Ευρωπαϊκής Κεντρικής ΤράπεζαςΤο άρθρο 17.4 του εσωτερικού κανονισμού της Ευρωπαϊκής Κεντρικής Τράπεζας τροποποιείται ως εξής: "17.4. Οι αποφάσεις και οι συστάσεις της ΕΚΤ εκδίδονται είτε από το διοικητικό συμβούλιο είτε από την εκτελεστική επιτροπή, ανάλογα με το πεδίο αρμοδιότητάς τους, και υπογράφονται από τον πρόεδρο. Οι αποφάσεις της ΕΚΤ για την επιβολή κυρώσεων σε τρίτους υπογράφονται από τον πρόεδρο, τον αντιπρόεδρο ή οποιαδήποτε δύο άλλα μέλη της εκτελεστικής επιτροπής. Στις αποφάσεις και τις συστάσεις της ΕΚΤ αναφέρεται η αιτιολογία στην οποία βασίζονται. Οι συστάσεις που αφορούν παράγωγη κοινοτική νομοθεσία σύμφωνα με το άρθρο 42 του καταστατικού, εκδίδονται από το διοικητικό συμβούλιο."Άρθρο 3Τελικές διατάξειςΗ παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Η παρούσα απόφαση αρχίσει να ισχύει από τη δημοσίευσή της.Φρανκφούρτη επί Μάιν, 7 Οκτωβρίου 1999.Ο πρόεδρος της ΕΚΤWillem F. Duisenberg


title: Απόφαση (ΚΕΠΠΑ) 2016/850 του Συμβουλίου, της 27ης Μαΐου 2016, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας

text:
               28.5.2016

               EL

               Επίσημη Εφημερίδα της Ευρωπαϊκής Ένωσης

               L 141/125

         ΑΠΌΦΑΣΗ (ΚΕΠΠΑ) 2016/850 ΤΟΥ ΣΥΜΒΟΥΛΊΟΥ
   της 27ης Μαΐου 2016
   για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 31 Μαΐου 2013 το Συμβούλιο εξέδωσε την απόφαση 2013/255/ΚΕΠΠΑ (1).

               (2)

               Στις 28 Μαΐου 2015 το Συμβούλιο εξέδωσε την απόφαση 2015/837/ΚΕΠΠΑ (2) για παράταση των περιοριστικών μέτρων της απόφασης 2013/255/ΚΕΠΠΑ μέχρι την 1η Ιουνίου 2016.

               (3)

               Βάσει επανεξέτασης της απόφασης 2013/255/ΚΕΠΠΑ, τα περιοριστικά μέτρα πρέπει να παραταθούν μέχρι την 1η Ιουνίου 2017.

               (4)

               Δύο πρόσωπα θα πρέπει να αφαιρεθούν από τον κατάλογο των φυσικών και νομικών προσώπων, οντοτήτων ή φορέων που υπόκεινται σε περιοριστικά μέτρα του παραρτήματος I της απόφασης 2013/255/ΚΕΠΠΑ.

               (5)

               Οι πληροφορίες σχετικά με ορισμένα πρόσωπα που αναφέρονται στο παράρτημα I της απόφασης 2013/255/ΚΕΠΠΑ θα πρέπει να ενημερωθούν.

               (6)

               Η απόφαση 2013/255/ΚΕΠΠΑ θα πρέπει, κατά συνέπεια, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 34 της απόφασης 2013/255/ΚΕΠΠΑ τροποποιείται ως εξής:

      «Άρθρο 34
      Η παρούσα απόφαση εφαρμόζεται έως την 1η Ιουνίου 2017. Τελεί δε υπό διαρκή επανεξέταση. Ανανεώνεται ή τροποποιείται καταλλήλως εάν το Συμβούλιο κρίνει ότι οι στόχοι της δεν έχουν επιτευχθεί.».

   Άρθρο 2
   Το παράρτημα I της απόφασης 2013/255/ΚΕΠΠΑ τροποποιείται ως έχει στο παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 27 Μαΐου 2016.

            Για το Συμβούλιο

            Ο Πρόεδρος

         A.G. KOENDERS

      (1)  Απόφαση 2013/255/ΚΕΠΠΑ του Συμβουλίου, της 31ης Μαΐου 2013, σχετικά με περιοριστικά μέτρα κατά της Συρίας (ΕΕ L 147 της 1.6.2013, σ. 14).

      (2)  Απόφαση (ΚΕΠΠΑ) 2015/837 του Συμβουλίου, της 28ης Μαΐου 2015, για την τροποποίηση της απόφασης 2013/255/ΚΕΠΠΑ σχετικά με περιοριστικά μέτρα κατά της Συρίας (ΕΕ L 132 της 29.5.2015, σ. 82).

      ΠΑΡΑΡΤΗΜΑ

                  Ι.

                  Οι καταχωρίσεις για τους κατωτέρω διαγράφονται από τον κατάλογο των προσώπων του τμήματος Α του παραρτήματος I της απόφασης 2013/255/ΚΕΠΠΑ:

                              Αρ. 15. Mohamed Farahat (γνωστός και ως Muhammad Farahat)

                              Αρ. 17. Muhammad () Nasif () (γνωστός και ως Naseef, Nassif, Nasseef) Khayrbik ()

                  II.

                  Οι καταχωρίσεις που αφορούν τα κατωτέρω πρόσωπα, ως έχουν στο τμήμα Α του παραρτήματος I της απόφασης 2013/255/ΚΕΠΠΑ αντικαθίστανται από τις ακόλουθες καταχωρίσεις:

                              Όνομα

                              Αναγνωριστικά στοιχεία

                              Λόγοι

                              Ημερομηνία καταχώρισης

                              8.

                           Rami (
                                 ) Makhlouf (
                                 )

                              Ημερομηνία γεννήσεως: 10 Ιουλίου 1969
                              Τόπος γεννήσεως: Δαμασκός
                              Αριθ. διαβατηρίου: 454224

                              Εξέχων επιχειρηματίας δραστηριοποιούμενος στη Συρία με συμφέροντα στους τομείς των τηλεπικοινωνιών, των χρηματοπιστωτικών υπηρεσιών, των μεταφορών και ακινήτων· έχει οικονομικά συμφέροντα ή/και κατέχει ανώτερες και εκτελεστικές θέσεις στη Syriatel, τον μείζονα φορέα κινητής τηλεφωνίας στη Συρία, τις εταιρείες επενδύσεων Al Mashreq, Bena Properties και Cham Holding.
                              Παρέχει χρηματοδότηση και στήριξη στο συριακό καθεστώς μέσω των επιχειρηματικών του συμφερόντων.
                              Είναι ισχυρό μέλος της οικογένειας Makhlouf και συνδέεται στενά με την οικογένεια Assad· εξάδελφος του προέδρου Bashar al-Assad.

                              9.5.2011

                              18.

                           Mohammed (
                                 ) Hamcho (
                                 )

                              Ημερομηνία γεννήσεως: 20 Μαΐου 1966
                              Αριθ. διαβατηρίου: 002954347

                              Εξέχων επιχειρηματίας δραστηριοποιούμενος στη Συρία με συμφέροντα στον τεχνικό και κατασκευαστικό τομέα, τα μέσα ενημέρωσης, τα ξενοδοχεία και την υγεία. Έχει οικονομικά συμφέροντα ή/και κατέχει ανώτερες και εκτελεστικές θέσεις σε διάφορες επιχειρήσεις στη Συρία, ιδίως στη Hamsho International, στη Hamsho Communication, στη Mhg International, στην Jupiter for Investment και στην Tourism project και τη Syria Metal industries.
                              Ο ρόλος του στην επιχειρηματική κοινότητα της Συρίας είναι σημαντικός καθώς είναι γενικός γραμματέας του Εμπορικού Επιμελητηρίου της Δαμασκού (όπου διορίσθηκε από τον τότε υπουργό Οικονομίας Khodr Orfali τον Δεκέμβριο του 2014), πρόεδρος των Διμερών Επιχειρηματικών Συμβουλίων Κίνας-Συρίας (από τον Μάρτιο του 2014) και πρόεδρος του Συριακού Συμβουλίου Μετάλλου και Χάλυβα (από τον Δεκέμβριο του 2015).
                              Έχει στενές επιχειρηματικές σχέσεις με βασικά πρόσωπα του συριακού καθεστώτος, μεταξύ άλλων με τον Maher Al-Assad.
                              Ο Mohammed Hamcho αποκομίζει οφέλη από το συριακό καθεστώς και το στηρίζει, ενώ επίσης συνδέεται με πρόσωπα τα οποία αποκομίζουν οφέλη από το καθεστώς και το στηρίζουν.

                              27.1.2015

                              22.

                           Ihab (
                                 ) (γνωστός και ως Ehab, Iehab) Makhlouf (
                                 )

                              Έτος γεννήσεως: 21 Ιανουαρίου 1973
                              Τόπος γεννήσεως: Δαμασκός
                              Αριθ. διαβατηρίου: N002848852

                              Εξέχων επιχειρηματίας δραστηριοποιούμενος στη Συρία. Ο Ihab Makhlouf είναι αντιπρόεδρος και μέτοχος της Syriatel, του μείζονος φορέα κινητής τηλεφωνίας στη Συρία. Έχει επίσης επιχειρηματικά συμφέροντα σε διάφορες άλλες συριακές εταιρείες και οντότητες, μεταξύ άλλων στη Ramak Construction Co και στο Συριακό Διεθνές Ιδιωτικό Πανεπιστήμιο Επιστημών και Τεχνολογίας (Syrian International Private University for Science and Technology — SIUST).
                              Ως αντιπρόεδρος της Syriatel, η οποία μεταβιβάζει σημαντικό μέρος των κερδών της στη συριακή κυβέρνηση μέσω της σύμβασης για την παραχώρηση άδειας χρήσης, ο Ihab Makhlouf στηρίζει επίσης άμεσα το συριακό καθεστώς.
                              Είναι ισχυρό μέλος της οικογένειας Makhlouf και συνδέεται στενά με την οικογένεια Assad· εξάδελφος του προέδρου Bashar al-Assad.

                              23.5.2011

                              28.

                           Khalid (
                                 ) (γνωστός και ως Khaled) Qaddur (
                                 ) (γνωστός και ως Qadour, Qaddour, Kaddour)

                              Εξέχων επιχειρηματίας δραστηριοποιούμενος στη Συρία, με συμφέροντα ή/και δραστηριότητες στους κλάδους των τηλεπικοινωνιών, του πετρελαίου και των πλαστικών και με στενές επιχειρηματικές σχέσεις με τον Maher Al-Assad.
                              Ωφελείται από το συριακό καθεστώς και το στηρίζει μέσω των επιχειρηματικών του δραστηριοτήτων.
                              Συνεργάτης του Maher Al-Assad, μεταξύ άλλων μέσω των επιχειρηματικών του δραστηριοτήτων.

                              27.1.2015

                              29.

                           Ra'if (
                                 ) Al-Quwatly (
                                 ) (γνωστός και ως Ri'af Al-Quwatli, Raeef Al-Kouatly)

                              Ημερομηνία γεννήσεως: 3 Φεβρουαρίου 1967
                              Τόπος γεννήσεως: Δαμασκός

                              Συνεταίρος του Maher Al-Assad και υπεύθυνος για τη διαχείριση ορισμένων επιχειρηματικών του συμφερόντων. Χρηματοδοτεί το καθεστώς.

                              23.6.2011

                              32.

                           Mr Mohammed (
                                 ) Makhlouf (
                                 ) (γνωστός και ως Abu Rami)

                              Ημερομηνία γεννήσεως: 19 Οκτωβρίου 1932
                              Τόπος γεννήσεως: Λαοδίκεια Συρίας

                              Ισχυρό μέλος της οικογένειας Makhlouf, συνέταιρος και πατέρας των Rami, Ihab και Iyad Makhlouf. Συνδέεται στενά με την οικογένεια Assad και είναι θείος από την πλευρά της μητέρας των Bashar και Mahir al-Assad. Αναφέρεται και ως Abu Rami.
                              Εξέχων επιχειρηματίας δραστηριοποιούμενος στη Συρία, με συμφέροντα ή/και δραστηριότητες σε πολλούς τομείς της συριακής οικονομίας, μεταξύ άλλων συμφέροντα ή/και σημαντική επιρροή στον Γενικό Οργανισμό Καπνού και στους τομείς του πετρελαίου και του φυσικού αερίου, των όπλων καθώς και στον τραπεζικό τομέα.
                              Επιχειρηματικές συναλλαγές για λογαριασμό του καθεστώτος Assad σχετικά με προμήθειες όπλων και στον τραπεζικό τομέα. Λόγω της έκτασης των επιχειρηματικών και πολιτικών του δεσμών με το συριακό καθεστώς, του παρέχει στήριξη και ωφελείται από αυτό.

                              1.8.2011

                              33.

                           Ayman (
                                 ) Jabir (
                                 ) (γνωστός και ως Aiman Jaber)

                              Τόπος γεννήσεως: Λαοδίκεια

                              Εξέχων επιχειρηματίας δραστηριοποιούμενος στη Συρία στους τομείς του χάλυβα, των μέσων ενημέρωσης, των αναλώσιμων εμπορευμάτων και του πετρελαίου, καθώς και στην εμπορία τους. Έχει οικονομικά συμφέροντα ή/και κατέχει ανώτερες ή εκτελεστικές θέσεις σε διάφορες εταιρείες και οντότητες στη Συρία, ιδίως στην Al Jazira (άλλως Al Jazerra· El Jazireh), την Dunia TV και το Sama Satellite Channel.
                              Μέσω της εταιρείας του Al Jazira, ο Ayman Jaber έχει διευκολύνει την εισαγωγή πετρελαίου από την Overseas Petroleum Trading προς τη Συρία.
                              Ο Ayman Jaber ωφελείται από το καθεστώς και το στηρίζει μέσω των επιχειρηματικών του συμφερόντων.
                              Παρέχει άμεση στήριξη και έχει ηγετικό ρόλο σε δραστηριότητες φίλα προσκείμενων στο καθεστώς παραστρατιωτικών ομάδων γνωστών ως Shabiha ή/και Suqur as-Sahraa.
                              Συνεργάτης του Rami Makhlouf μέσω των επιχειρηματικών του δραστηριοτήτων και συνεργάτης του Maher Al-Assad μέσω του ρόλου του σε φίλα προσκείμενες στο καθεστώς παραστρατιωτικές ομάδες

                              27.1.2015

                              41.

                           Ali (
                                 ) Douba (
                                 )

                              Έτος γεννήσεως: 1933
                              Τόπος γεννήσεως: Karfis, Συρία

                              Υπεύθυνος για φόνους στη Hama το 1980, ανακλήθηκε στη Δαμασκό ως ειδικός σύμβουλος του προέδρου Bashar Al-Assad.

                              23.8.2011

                              48.

                           Samir (
                                 ) Hassan (
                                 )

                              Εξέχων επιχειρηματίας δραστηριοποιούμενος στη Συρία με συμφέροντα ή/και δραστηριότητες σε πολλούς τομείς της συριακής οικονομίας. Έχει συμφέροντα ή/και σημαντική επιρροή στην Amir Group και στην Cham Holdings, δύο ομίλους ετερογενών δραστηριοτήτων με συμφέροντα στον τομέα των ακινήτων, του τουρισμού και των μεταφορών και στον χρηματοοικονομικό τομέα. Από τον Μάρτιο του 2014 καταλαμβάνει τη θέση του προέδρου για τη Ρωσία στα Διμερή Επιχειρηματικά Συμβούλια, στην οποία τον διόρισε ο υπουργός Οικονομίας Khodr Orfali.
                              Ο Samir Hassan στηρίζει την πολεμική δράση του καθεστώτος με δωρεές σε ρευστό.
                              Ο Samir Hassan συνδέεται με πρόσωπα τα οποία αποκομίζουν οφέλη από το καθεστώς ή το στηρίζουν. Ειδικότερα, συνδέεται με τον Rami Makhlouf και τον Issam Anbouba, οι οποίοι έχουν διορισθεί από το Συμβούλιο, και αποκομίζει οφέλη από το συριακό καθεστώς.

                              27.9.2014

                              108.

                           Mohammad (
                                 ) (γνωστός και ως Mohamed, Muhammad, Mohammed) Al-Jleilati (
                                 )

                              Έτος γεννήσεως: 1945
                              Τόπος γεννήσεως: Δαμασκός

                              Πρώην υπουργός Οικονομικών με θητεία μέχρι τις 9 Φεβρουαρίου 2013. Ως πρώην υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το καθεστώς.

                              1.12.2011

                              111.

                           Joseph(
                                 ) Suwaid (
                                 )

                              Έτος γεννήσεως: 1958
                              Τόπος γεννήσεως: Δαμασκός

                              Πρώην υπουργός Επικρατείας με θητεία τουλάχιστον μέχρι τις 21 Ιανουαρίου 2014. Ως πρώην υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το καθεστώς.

                              23.3.2012

                              112.

                           Hussein (
                                 ) (γνωστός και ως Hussain) Mahmoud (
                                 ) Farzat (
                                 ) (γνωστός και ως: Hussein Mahmud Farzat)

                              Έτος γεννήσεως: 1957
                              Τόπος γεννήσεως: Χάμα

                              Πρώην υπουργός Επικρατείας με θητεία τουλάχιστον μέχρι το 2014. Ως πρώην υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το καθεστώς.

                              23.3.2012

                              114.

                           Emad (
                                 ) Abdul-Ghani (
                                 ) Sabouni (
                                 ) (γνωστός και ως: Imad Abdul Ghani Al Sabuni)

                              Έτος γεννήσεως: 1964
                              Τόπος γεννήσεως: Δαμασκός

                              Πρώην υπουργός Τηλεπικοινωνιών και Τεχνολογίας με θητεία τουλάχιστον μέχρι τον Απρίλιο του 2014. Ως πρώην υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το καθεστώς.

                              27.2.2012

                              117.

                           Adnan (
                                 ) Hassan (
                                 ) Mahmoud (
                                 )

                              Έτος γεννήσεως: 1966
                              Τόπος γεννήσεως: Ταρτούς

                              Τέως υπουργός Πληροφοριών. Ως πρώην υπουργός της κυβέρνησης, είναι συνυπεύθυνος για τη βίαιη καταστολή του άμαχου πληθυσμού από το καθεστώς.

                              23.9.2011

                              192.

                              Hashim Anwar al-Aqqad, γνωστός και ως Hashem Aqqad, Hashem Akkad, Hashim Akkad

                              Έτος γεννήσεως: 1961
                              Τόπος γεννήσεως: Mohagirine, Συρία

                              Εξέχων επιχειρηματίας δραστηριοποιούμενος στη Συρία με συμφέροντα ή/και δραστηριότητες σε πολλούς τομείς της συριακής οικονομίας. Έχει συμφέροντα ή/και ασκεί σημαντική επιρροή στην Anwar Akkad Sons Group (AASG) και στη θυγατρική της United Oil. Η AASG είναι ένας όμιλος ετερογενών δραστηριοτήτων με συμφέροντα σε τομείς όπως του πετρελαίου, του φυσικού αερίου, των χημικών προϊόντων, της ασφάλισης, των βιομηχανικών μηχανημάτων, των ακινήτων, του τουρισμού, των εκθέσεων, των συμβάσεων, της ασφάλισης και του ιατρικού εξοπλισμού.
                              Ο Hashim Anwar al-Aqqad υπήρξε επίσης μέλος του συριακού κοινοβουλίου μέχρι και το 2012.
                              Ο Al-Aqqad δεν θα διατηρούσε την επιτυχία του χωρίς βοήθεια από το καθεστώς. Λόγω της έκτασης των επιχειρηματικών και πολιτικών του δεσμών με το συριακό καθεστώς, του παρέχει στήριξη και ωφελείται από αυτό.

                              23.7.2014

                              201.

                              Wael Abdulkarim
                              (γνωστός και ως Wael Al Karim)

                              Al Karim for Trade and Industry, PO Box 111, 5797 Δαμασκός Συρίας

                              Εξέχων επιχειρηματίας δραστηριοποιούμενος στη Συρία στον τομέα του πετρελαίου, των χημικών ουσιών και της μεταποιητικής βιομηχανίας. Συγκεκριμένα εκπροσωπεί την Abdulkarim Group, γνωστή και ως Al Karim Group / Alkarim for Trade and Industry / Al Karim Trading and Industry / Al Karim for Trade and Industry. Η Abdulkarim Group είναι ένας από τους σημαντικότερους παρασκευαστές λιπαντικών, λιπών και βιομηχανικών χημικών ουσιών στη Συρία.

                              7.3.2015

                              203.

                              George Haswani
                              (γνωστός και ως Heswani· Hasawani· Al Hasawani)

                              Διεύθυνση: Επαρχία Δαμασκού, Yabroud, Al Jalaa St, Συρία

                              Εξέχων επιχειρηματίας δραστηριοποιούμενος στη Συρία με συμφέροντα ή/και δραστηριότητες στον τεχνικό και κατασκευαστικό τομέα, το πετρέλαιο και το φυσικό αέριο. Έχει συμφέροντα ή/και σημαντική επιρροή σε διάφορες εταιρείες και οντότητες στη Συρία, ιδίως στη HESCO Engineering and Construction Company, μεγάλη τεχνική και κατασκευαστική εταιρεία.
                              Ο George Haswani έχει στενούς δεσμούς με το συριακό καθεστώς. Παρέχει στήριξη στο καθεστώς και αποκομίζει οφέλη από αυτό λόγω του ρόλου του ως μεσάζοντος σε συμφωνίες για την αγορά πετρελαίου του ΙΚΙΛ από το συριακό καθεστώς. Επίσης, αποκομίζει οφέλη από το καθεστώς μέσω ευνοϊκής μεταχείρισης, μεταξύ άλλων μέσω της ανάθεσης σύμβασης (ως υπεργολάβος) με τη Stroytransgaz, μεγάλης ρωσικής εταιρείας πετρελαίου.

                              7.3.2015


Avis juridique important

|

31993D0742

93/742/Ευρατόμ, ΕΚΑΧ, EK: Απόφαση του Συμβουλίου και της Επιτροπής της 13ης Δεκεμβρίου 1993 για τη σύναψη της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Ουγγαρίας, αφετέρου

Επίσημη Εφημερίδα αριθ. L 347 της 31/12/1993 σ. 0001 - 0001 Φινλανδική ειδική έκδοση: Κεφάλαιο 11 τόμος 25 σ. 0003  Σουηδική ειδική έκδοση: Κεφάλαιο 11 τόμος 25 σ. 0003

ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΗΣ  ΕΠΙΤΡΟΠΗΣτης 13ης Δεκεμβρίου 1993για τη σύναψη της ευρωπαϊκής συμφωνίας μεταξύ των Ευρωπαϊκών  Κοινοτήτων και των κρατών μελών τους, αφενός, και της Δημοκρατίας της Ουγγαρίας,  αφετέρου(93/742/Ευρατόμ, ΕΚΑΧ, ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, τη συνθήκη για την ίδρυση της Ευρωπαϊκής Κοινότητας, και ιδίως το άρθρο 238, σε συνδυασμό με το  άρθρο 228 παράγραφος 3 δεύτερο εδάφιο, τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101  δεύτερο εδάφιο, τη σύμφωνη γνώμη του Ευρωπαϊκού Κοινοβουλίου  (1), Εκτιμώντας ότι πρέπει να εγκριθεί η ευρωπαϊκή συμφωνία που υπογράφηκε στις Βρυξέλλες στις 15  Δεκεμβρίου 1991 μεταξύ των Ευρωπαϊκών Κοινοτήτων και των κρατών μελών τους, αφενός, και της  Δημοκρατίας της Ουγγαρίας, αφετέρου, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1 Η Ευρωπαϊκή συμφωνία μεταξύ των Ευρωπαϊκών  Κοινοτήτων και των κρατών μελών τους, αφενός, και της Ουγγαρίας, αφετέρου, τα πρωτόκολλα που  προσαρτώνται σ' αυτήν και οι δηλώσεις και ανταλλαγές επιστολών που επισυνάπτονται στην τελική πράξη  εγκρίνονται εξ ονόματος της Ευρωπαϊκής Κοινότητας Άνθρακα και Χάλυβα, της Ευρωπαϊκής Κοινότητας και  της Ευρωπαϊκής Κοινότητας Ατομικής Ενέργειας. Τα κείμενα της συμφωνίας, τα προσαρτώμενα πρωτόκολλα και η τελική πράξη επισυνάπτονται στην παρούσα  απόφαση. Άρθρο 2 1.  Η θέση που λαμβάνει η Κοινότητα στο συμβούλιο σύνδεσης καθορίζεται από το Συμβούλιο,  με βάση πρόταση της Επιτροπής ή, όπου κρίνεται σκόπιμο, από την Επιτροπή, ανάλογα με τις  αντίστοιχες διατάξεις των συνθηκών για την ίδρυση της Ευρωπαϊκής Κοινότητας, της Ευρωπαϊκής  Κοινότητας Άνθρακα και Χάλυβα και της Ευρωπαϊκής Κοινότητας Ατομικής Ενέργειας. 2.  Ο πρόεδρος του Συμβουλίου, σύμφωνα με το άρθρο 105 της ευρωπαϊκής συμφωνίας, προεδρεύει του  συμβουλίου σύνδεσης και παρουσιάζει τη θέση της Κοινότητας. Ένας αντιπρόσωπος της Επιτροπής  προεδρεύει της επιτροπής σύνδεσης, σύμφωνα με τους σχετικούς διαδικαστικούς κανόνες, και  παρουσιάζει τη θέση της Κοινότητας. Άρθρο 3 Ο Πρέδρος του Συμβουλίου καταθέτει, όσον αφορά την Ευρωπαϊκή Κοινότητα, την πράξη  γνωστοποίησης που προβλέπεται στο άρθρο 123 της συμφωνίας. Ο Πρόεδρος της Επιτροπής καταθέτει τις  εν λόγω πράξεις γνωστοποίησης, όσον αφορά την Ευρωπαϊκή Κοινότητα Άνθρακα και Χάλυβα και την  Ευρωπαϊκή Κοινότητα Ατομικής Ενέργειας. Βρυξέλλες, 13 Δεκεμβρίου 1993. Για το ΣυμβούλιοΟ ΠρόεδροςPh. MAYSTADTΓια την ΕπιτροπήΟ ΠρόεδροςJ. DELORS (1)  ΕΕ αριθ. C 284 της 2. 11. 1992, σ. 38.


title: 2011/532/ΕΕ: Απόφαση των αντιπροσώπων των κυβερνήσεων των κρατών μελών, της 8ης Σεπτεμβρίου 2011 , για τον διορισμό δικαστή στο Δικαστήριο

text:
               10.9.2011

               EL

               Επίσημη Εφημερίδα της Ευρωπαϊκής Ένωσης

               L 234/42

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ
   της 8ης Σεπτεμβρίου 2011
   για τον διορισμό δικαστή στο Δικαστήριο
   (2011/532/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 19,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως τα άρθρα 253 και 255,
   Εκτιμώντας τα ακόλουθα:

               (1)

               Δυνάμει των άρθρων 5 και 7 του πρωτοκόλλου περί του Οργανισμού του Δικαστηρίου της Ευρωπαϊκής Ένωσης και λόγω της παραίτησης της κ. Pernilla LINDH, θα πρέπει να διοριστεί ένας δικαστής στο Δικαστήριο για το υπόλοιπο της θητείας της κ. Pernilla LINDH, ήτοι έως τις 6 Οκτωβρίου 2012.

               (2)

               Για τη θέση που μένει κενή έχει προταθεί η υποψηφιότητα του κ. Carl Gustav FERNLUND.

               (3)

               Η επιτροπή που έχει συσταθεί δυνάμει του άρθρου 255 της συνθήκης για τη λειτουργία της Ευρωπαϊκής Ένωσης γνωμοδότησε σχετικά με την επάρκεια του κ. Carl Gustav FERNLUND για την άσκηση των καθηκόντων του δικαστή του Δικαστηρίου,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο κ. Gustav FERNLUND διορίζεται δικαστής στο Δικαστήριο για την περίοδο από τις 6 Οκτωβρίου 2011 έως τις 6 Οκτωβρίου 2012.
   Άρθρο 2
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 8 Σεπτεμβρίου 2011.

            Ο Πρόεδρος

         J. TOMBIŃSKI


title: 2007/795/ΕΚ: Απόφαση της Επιτροπής, της 4ης Δεκεμβρίου 2007 , σχετικά με την κοινοτική χρηματοδότηση μελετών, εκτιμήσεων αντικτύπου και αξιολογήσεων στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας, για το έτος 2007

text:
               7.12.2007

               EL

               Επίσημη Εφημερίδα της Ευρωπαϊκής Ένωσης

               L 322/34

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 4ης Δεκεμβρίου 2007
   σχετικά με την κοινοτική χρηματοδότηση μελετών, εκτιμήσεων αντικτύπου και αξιολογήσεων στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας, για το έτος 2007
   (2007/795/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), και ιδίως το άρθρο 20,
   Εκτιμώντας τα ακόλουθα:

               (1)

               Δυνάμει της απόφασης 90/424/ΕΟΚ, η Κοινότητα λαμβάνει ή ενισχύει τα κράτη μέλη ώστε να λαμβάνουν τα τεχνικά και επιστημονικά μέτρα που είναι αναγκαία για την ανάπτυξη κοινοτικής κτηνιατρικής νομοθεσίας καθώς και για την ανάπτυξη εκπαίδευσης ή κατάρτισης στον κτηνιατρικό τομέα.

               (2)

               Οι μελέτες, οι εκτιμήσεις του αντικτύπου καθώς και οι συστηματικές και επίκαιρες αξιολογήσεις των προγραμμάτων δαπανών στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας είναι πολύ σημαντικές για την υλοποίηση αυτών των μέτρων και θα υποστηρίξουν, επίσης, τις ενέργειες που επισημαίνονται στο κοινοτικό σχέδιο δράσης για την προστασία και την καλή μεταχείριση των ζώων 2006-2010.

               (3)

               Όλες οι επιμέρους εργασίες υπόκεινται σε ειδικές συμβάσεις σύμφωνα με μια σύμβαση-πλαίσιο για τις αξιολογήσεις, για την οποία προκηρύχθηκε πρόσκληση υποβολής προσφορών το 2004. Οι ειδικές αυτές συμβάσεις θα συνάπτονται μεταξύ της Επιτροπής και του επιλεγμένου αντισυμβαλλομένου, όπως ορίζεται στη σύμβαση-πλαίσιο.

               (4)

               Οι μελέτες, οι εκτιμήσεις του αντίκτυπου και οι αξιολογήσεις στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας πρόκειται να συμβάλλουν στην περαιτέρω ανάπτυξη της κοινοτικής κτηνιατρικής νομοθεσίας και στην ανάπτυξη της εκπαίδευσης ή κατάρτισης στον κτηνιατρικό τομέα και θα υποστηρίξουν, επίσης, τις ενέργειες που επισημαίνονται στο κοινοτικό σχέδιο δράσης για την προστασία και την καλή μεταχείριση των ζώων 2006-2010.

               (5)

               Επομένως κρίνεται σκόπιμο η Κοινότητα να χρηματοδοτήσει για το έτος 2007 μελέτες, εκτιμήσεις του αντικτύπου και αξιολογήσεις στους τομείς της ασφάλειας των τροφίμων, της υγείας και της καλής μεταχείρισης των ζώων και της ζωοτεχνίας. Πρέπει να καθοριστεί το ανώτατο ποσό που μπορεί να διατεθεί για τις εν λόγω ενέργειες.

               (6)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΑΠΟΦΑΣΙΖΕΙ:
   Άρθρο μόνο
   Οι ενέργειες που αναφέρονται στο παράρτημα εγκρίνονται και θα χρηματοδοτηθούν μέσω της γραμμής 17 04 02 01 του προϋπολογισμού των Ευρωπαϊκών Κοινοτήτων για το 2007, έως το ανώτατο ποσό των 700 000 ευρώ.

      Βρυξέλλες, 4 Δεκεμβρίου 2007.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 224 της 18.8.1990, σ. 19. Απόφαση όπως τροποποιήθηκε τελευταία με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).

      ΠΑΡΑΡΤΗΜΑ
      Τομέας: Ασφάλεια των τροφίμων, υγεία και καλή μεταχείριση των ζώων και ζωοτεχνία.
      Νομική βάση: Απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα.
      Πολιτικοί στόχοι: Το κοινοτικό σχέδιο δράσης για την προστασία και την καλή μεταχείριση των ζώων 2006-2010 (1) επισημαίνει διάφορους τομείς δράσης και συγκεκριμένα την αναβάθμιση των υφιστάμενων ελάχιστων προτύπων για την προστασία και την καλή μεταχείριση των ζώων και την εισαγωγή τυποποιημένων δεικτών καλής μεταχείρισης των ζώων. Όσον αφορά τη μεταφορά των ζώων, οι πραγματογνώμονες θεωρούν αναγκαία τη θέσπιση νέων κατάλληλων κανόνων για το χρόνο ταξιδίου και την πυκνότητα φόρτωσης. Για το λόγο αυτό, ο Επίτροπος κ. Κυπριανού ανακοίνωσε, κατά τη διεξαγωγή του Συμβουλίου Γεωργίας τον Οκτώβριο του 2007, αλλά και με άλλες ευκαιρίες, ότι η Επιτροπή μελετά αυτό το ζήτημα με σκοπό να προτείνει την αναθεώρηση του κανονισμού (ΕΚ) αριθ. 1/2005 του Συμβουλίου (2) το 2009.
      Όσον αφορά την επισήμανση για την καλή μεταχείριση των ζώων, το σχέδιο δράσης καλεί την Επιτροπή να υποβάλει έκθεση σχετικά με τη δυνατότητα θέσπισης υποχρεωτικού συστήματος επισήμανσης για τα προϊόντα κρέατος κοτόπουλων και κρέατος κοτόπουλων με βάση τη συμμόρφωση προς τα πρότυπα καλής μεταχείρισης των ζώων και να υποβάλει έκθεση στο Συμβούλιο και στο Κοινοβούλιο για την περαιτέρω εφαρμογή μετρήσιμων δεικτών στην κοινοτική νομοθεσία για την καλή μεταχείριση των ζώων. Επιπλέον, το Συμβούλιο, τον Μάιο του 2007 (3), κάλεσε την Επιτροπή να υποβάλει έκθεση στο Συμβούλιο σχετικά με την επισήμανση για την καλή μεταχείριση των ζώων προκειμένου να δημιουργήσει τις προϋποθέσεις για μια διεξοδική συζήτηση για το θέμα αυτό. Για τους λόγους αυτούς απαιτείται η υποβολή πιο εκτεταμένης μελέτης για τον αντίκτυπο της επισήμανσης για την καλή μεταχείριση των ζώων και για το κέντρο αναφοράς για την καλή μεταχείριση των ζώων, το οποίο θα μπορούσε να λειτουργήσει ως ευρωπαϊκός συντονιστικός φορέας για τις διάφορες πρωτοβουλίες που σχετίζονται με την καλή μεταχείριση των ζώων (τυποποίηση/πιστοποίηση των δεικτών καλής μεταχείρισης, συστήματα οικονομικού ελέγχου, βάσεις δεδομένων που συνδέονται με τα ισχύοντα πιστοποιημένα σήματα).
      Καθήκοντα: Διάφορα είδη μελετών και άλλες υπηρεσίες στήριξης κατά την εκπόνηση και την προετοιμασία των προτάσεων της Επιτροπής.
      Για το 2007, έχει προγραμματιστεί η διεξαγωγή μελετών και η παροχή άλλων υπηρεσιών στήριξης για την υλοποίηση του κοινοτικού σχεδίου δράσης για την προστασία και την καλή μεταχείριση των ζώων 2006-2010, και συγκεκριμένα για την προετοιμασία εκτιμήσεων του αντίκτυπου σχετικά με τη μεταφορά των ζώων, τη σφαγή και για την προετοιμασία έκθεσης για την καλή μεταχείριση των ζώων σύμφωνα με αίτημα του Συμβουλίου.
      Πιστώσεις 2007: 17 04 02 01 — Λοιπά μέτρα στον κτηνιατρικό τομέα και στους τομείς της καλής μεταχείρισης των ζώων και της δημόσιας υγείας: 700 000 ευρώ.
      Αριθμός προγραμματισμένων ειδικών ενεργειών: Κατά προσέγγιση τέσσερις.
      Όλες οι ενέργειες θα διέπονται από κοινούς κανόνες για τις δημόσιες συμβάσεις και θα διεξάγονται μέσω ειδικών συμβάσεων σύμφωνα με σύμβαση-πλαίσιο. Οι ειδικές συμβάσεις θα υπογραφούν κατά το τελευταίο τρίμηνο του 2007.

         (1)  Ανακοίνωση της Επιτροπής προς το Ευρωπαϊκό Κοινοßούλιο και το Συμßούλιο για ένα κοινοτικό σχέδιο δράσης για την προστασία και την καλή μεταχείριση των ζώων 2006-2010, COM(2006) 13 τελικό.

         (2)  ΕΕ L 3 της 5.1.2005, σ. 1.

         (3)  Διάσκεψη για την «Καλή μεταχείριση των ζώων» — Βελτίωση μέσω της επισήμανσης; Συμπεράσματα του Συμβουλίου, http://www.consilium.europa.eu/ueDocs/cms_Data/docs/pressData/en/agricult/94008.pdf


Avis juridique important

|

32004D0075

2004/75/ΚΕΠΠΑ: Απόφαση 2004/75/ΚΕΠΠΑ του Συμβουλίου, της 11ης Δεκεμβρίου 2003, σχετικά με τη σύναψη της συμφωνίας μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας για το καθεστώς και τις δραστηριότητες της αστυνομικής αποστολής της Ευρωπαϊκής Ένωσης (EUPOL "Proxima") στην Πρώην Γιουγκοσλαβική Δημοκρατία της Μακεδονίας

Επίσημη Εφημερίδα αριθ. L 016 της 23/01/2004 σ. 0065 - 0065

Απόφαση 2004/75/ΚΕΠΠΑ του Συμβουλίουτης 11ης Δεκεμβρίου 2003σχετικά με τη σύναψη της συμφωνίας μεταξύ της Ευρωπαϊκής Ένωσης και της Πρώην Γιουγκοσλαβικής Δημοκρατίας της Μακεδονίας για το καθεστώς και τις δραστηριότητες της αστυνομικής αποστολής της Ευρωπαϊκής Ένωσης (EUPOL "Proxima") στην Πρώην Γιουγκοσλαβική Δημοκρατία της ΜακεδονίαςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση, και ιδίως το άρθρο 24,τη σύσταση της Προεδρίας,Εκτιμώντας τα ακόλουθα:(1) Στις 29 Σεπτεμβρίου 2003, το Συμβούλιο υιοθέτησε την κοινή δράση 2003/681/ΚΕΠΠΑ για την αστυνομική αποστολή της Ευρωπαϊκής Ένωσης στην Πρώην Γιουγκοσλαβική Δημοκρατία της Μακεδονίας (EUPOL "Proxima")(1).(2) Το άρθρο 13 της εν λόγω κοινής δράσης προβλέπει ότι το καθεστώς του προσωπικού της EUPOL "Proxima" στην Πρώην Γιουγκοσλαβική Δημοκρατία της Μακεδονίας, συμπεριλαμβανομένων, όπου είναι απαραίτητο, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της EUPOL "Proxima" συμφωνείται με τη διαδικασία του άρθρου 24 της συνθήκης για την Ευρωπαϊκή Ένωση.(3) Σύμφωνα με την απόφαση του Συμβουλίου, της 24ης Νοεμβρίου 2003, με την οποία εξουσιοδοτείται ο γενικός γραμματέας/ύπατος εκπρόσωπος, επικουρώντας την προεδρία, να αρχίσει διαπραγματεύσεις εξ ονόματός της, ο γενικός γραμματέας/ύπατος εκπρόσωπος, επικουρώντας την προεδρία, διαπραγματεύτηκε συμφωνία με την κυβέρνηση της Πρώην Γιουγκοσλαβικής Δημοκρατίας της Μακεδονίας (ΠΓΔΜ) για το καθεστώς και τις δραστηριότητες της αστυνομικής αποστολής της Ευρωπαϊκής Ένωσης (EUPOL "Proxima") στην Πρώην Γιουγκοσλαβική Δημοκρατία της Μακεδονίας.(4) Η συμφωνία αυτή θα πρέπει να εγκριθεί,ΑΠΟΦΑΣΙΖΕΙ ΤΑ ΕΞΗΣ:Άρθρο 1Η συμφωνία μεταξύ της Ευρωπαϊκής Ένωσης και την Πρώην Γιουγκοσλαβικής Δημοκρατίας της Μακεδονίας (ΠΓΔΜ) για το καθεστώς και τις δραστηριότητες της αστυνομικής αποστολής της Ευρωπαϊκής Ένωσης (EUPOL "Proxima") στην Πρώην Γιουγκοσλαβική Δημοκρατία της Μακεδονίας, εγκρίνεται εξ ονόματος της Ευρωπαϊκής Ένωσης.Το κείμενο της συμφωνίας επισυνάπτεται στην παρούσα απόφαση.Άρθρο 2Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία δεσμεύοντας την Ευρωπαϊκή Ένωση.Άρθρο 3Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.Άρθρο 4Η παρούσα απόφαση παράγει αποτελέσματα από την ημέρα της δημοσίευσής της.Βρυξέλλες, 11 Δεκεμβρίου 2003.Για το ΣυμβούλιοΟ ΠρόεδροςF. Frattini(1) ΕΕ L 249 της 1.10.2003, σ. 66.


title: 2008/422/ΕΚ: Απόφαση του Συμβουλίου, της 5ης Ιουνίου 2008 , για τον αποχαρακτηρισμό του τμήματος του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε δυνάμει των διατάξεων του άρθρου 132 της σύμβασης για την εφαρμογή της συμφωνίας του Σένγκεν της 14ης Ιουνίου 1985 ( Σύμβαση του Σένγκεν του 1990 )

text:
               7.6.2008

               EL

               Επίσημη Εφημερίδα της Ευρωπαϊκής Ένωσης

               L 149/78

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 5ης Ιουνίου 2008
   για τον αποχαρακτηρισμό του τμήματος του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε δυνάμει των διατάξεων του άρθρου 132 της σύμβασης για την εφαρμογή της συμφωνίας του Σένγκεν της 14ης Ιουνίου 1985 («Σύμβαση του Σένγκεν του 1990»)
   (2008/422/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 207 παράγραφος 3,
   Εκτιμώντας τα ακόλουθα:

               (1)

               Το Συμβούλιο, με την απόφαση 2003/19/ΕΚ, της 14ης Οκτωβρίου 2002, σχετικά με τον αποχαρακτηρισμό ορισμένων τμημάτων του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε από τη σύμβαση εφαρμογής της συμφωνίας του Σένγκεν, της 14ης Ιουνίου 1985 (1), αποχαρακτήρισε ορισμένα τμήματα του εγχειριδίου SIRENE και αποφάσισε τον υποχαρακτηρισμό του τμήματος 2.3 του εγχειριδίου SIRENE καθώς και των παραρτημάτων 1, 2, 3, 4, 5 και 6 ώστε να φθάσουν στο επίπεδο διαβάθμισης «Restreint UE».

               (2)

               Η τελευταία έκδοση του εγχειριδίου SIRENE, όπως περιέχεται στις αποφάσεις της Επιτροπής 2006/757/ΕΚ (2) και 2006/758/ΕΚ (3), της 22ας Σεπτεμβρίου 2006, σχετικά με την τροποποίηση του εγχειριδίου SIRENE, δεν περιλαμβάνει κάποια διάταξη ισοδύναμη με εκείνη του τμήματος 2.3, ως είχε κατά τη χρονική στιγμή της έκδοσης της απόφασης 2003/19/ΕΚ.

               (3)

               Το Συμβούλιο, με την απόφασή του 2007/473/ΕΚ, της 25ης Ιουνίου 2007, για τον αποχαρακτηρισμό ορισμένων τμημάτων του εγχειριδίου SIRENE το οποίο ενέκρινε η εκτελεστική επιτροπή που συγκροτήθηκε δυνάμει των διατάξεων του άρθρου 132 της σύμβασης για την εφαρμογή της συμφωνίας του Σένγκεν της 14ης Ιουνίου 1985 (4) αποχαρακτήρισε τα παραρτήματα 2 και 5 του εγχειριδίου SIRENE.

               (4)

               Το Συμβούλιο εκτιμά ότι είναι πλέον σκόπιμο να αποχαρακτηρισθεί και άλλο τμήμα του εγχειριδίου SIRENE.

               (5)

               Θα πρέπει να εξακολουθήσει να ισχύει η διαβάθμιση «Restreint UE» για τα παραρτήματα 1, 3 και 6,

         ΑΠΟΦΑΣΙΖΕΙ:
   Άρθρο 1
   Το παράρτημα 4 του εγχειριδίου SIRENE αποχαρακτηρίζεται.
   Άρθρο 2
   Η παρούσα απόφαση αρχίζει να παράγει αποτελέσματα από την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 3
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Λουξεμβούργο, 5 Ιουνίου 2008.

            Για το Συμβούλιο

            Ο Πρόεδρος

         D. MATE

      (1)  ΕΕ L 8 της 14.1.2003, σ. 34.

      (2)  ΕΕ L 317 της 16.11.2006, σ. 1.

      (3)  ΕΕ L 317 της 16.11.2006, σ. 41.

      (4)  ΕΕ L 179 της 7.7.2007, σ. 52.


title: Απόφαση 2011/427/ΚΕΠΠΑ του Συμβουλίου, της 18ης Ιουλίου 2011 , για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               19.7.2011

               EL

               Επίσημη Εφημερίδα της Ευρωπαϊκής Ένωσης

               L 188/34

         ΑΠΌΦΑΣΗ 2011/427/ΚΕΠΠΑ ΤΟΥ ΣΥΜΒΟΥΛΊΟΥ
   της 18ης Ιουλίου 2011
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο 28, το άρθρο 31 παράγραφος 2 και το άρθρο 33,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Μαρτίου 2010, το Συμβούλιο εξέδωσε την απόφαση 2010/168/ΚΕΠΠΑ (1) για τον διορισμό του κ. Vygaudas UŠACKAS ως ειδικού εντεταλμένου της Ευρωπαϊκής Ένωσης («ΕΕΕΕ») στο Αφγανιστάν.

               (2)

               Η εντολή του ΕΕΕΕ θα πρέπει να παραταθεί έως την 30ή Ιουνίου 2012.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός εντεταλμένος της Ευρωπαϊκής Ένωσης
   H εντολή του κ. Vygaudas UŠACKAS ως ειδικού εντεταλμένου της Ευρωπαϊκής Ένωσης («ΕΕΕΕ») στο Αφγανιστάν παρατείνεται μέχρι την 30ή Ιουνίου 2012. Η εντολή του ΕΕΕΕ μπορεί να λήξει ενωρίτερα, εφόσον το αποφασίσει το Συμβούλιο, βάσει πρότασης του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»).
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ευρωπαϊκή Ένωση και προωθεί τους στρατηγικούς στόχους της Ένωσης στο Αφγανιστάν, σε στενή συνεργασία με τους αντιπροσώπους των κρατών μελών στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν και καθοδηγεί την εφαρμογή του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν, συνεργαζόμενος προς τούτο με τους αντιπροσώπους των κρατών μελών στο Αφγανιστάν·

               β)

               υποστηρίζει τον πολιτικό διάλογο Ένωση-Αφγανιστάν·

               γ)

               στηρίζει τον κεντρικό ρόλο των Ηνωμένων Εθνών («ΗΕ») στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή των ανακοινώσεων των διασκέψεων του Λονδίνου και της Καμπούλ καθώς και των συναφών αποφάσεων των ΗΕ.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους αντιπροσωπευτικούς θεσμούς του Αφγανιστάν και υποστηρίζει την ανάπτυξή τους, ιδίως της κυβέρνησης και του Κοινοβουλίου, καθώς και των τοπικών αρχών. Επαφή θα πρέπει επίσης να διατηρείται με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν, και κυρίως με τον Ειδικό Αντιπρόσωπο του γενικού γραμματέα των ΗΕ και τον ανώτερο μη στρατιωτικό αντιπρόσωπο της Οργάνωσης της συνθήκης του Βορείου Ατλαντικού και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, του σχεδίου δράσης της ΕΕ για το Αφγανιστάν και το Πακιστάν, σε ό,τι αφορά το Αφγανιστάν και των Διασκέψεων του Λονδίνου, της Καμπούλ και προσεχώς της Βόννης, ιδίως στους ακόλουθους τομείς:

                           —

                           δημιουργία μη στρατιωτικών υποδομών, κυρίως σε επίπεδο κατώτερο του εθνικού,

                           —

                           χρηστή διακυβέρνηση και δημιουργία θεσμών απαιτουμένων για την ύπαρξη κράτους δικαίου, ιδίως ανεξάρτητη δικαιοσύνη,

                           —

                           εκλογικές μεταρρυθμίσεις,

                           —

                           μεταρρυθμίσεις στον τομέα της ασφάλειας, μεταξύ άλλων με την ενίσχυση δικαστικών θεσμών, του εθνικού στρατού και της αστυνομίας,

                           —

                           προώθηση της ανάπτυξης, κυρίως μέσω της γεωργίας και της αγροτικής ανάπτυξης,

                           —

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           —

                           σεβασμός των δημοκρατικών αρχών και του κράτους δικαίου,

                           —

                           προώθηση της συμμετοχής των γυναικών στη δημόσια διοίκηση και στην κοινωνία των πολιτών,

                           —

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           —

                           διευκόλυνση της ανθρωπιστικής βοήθειας και της ομαλής επιστροφής των προσφύγων και των εκτοπισθέντων προσώπων στο εσωτερικό της χώρας, και

                           —

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών εξαμηνιαίων εκθέσεων προόδου εφαρμογής του σχεδίου δράσης της ΕΕ, όπως έχει ζητηθεί από το Συμβούλιο·

               ε)

               συμμετέχει ενεργά σε τοπικά σώματα συντονισμού, όπως το μεικτό συμβούλιο συντονισμού και παρακολούθησης, και, παράλληλα, ενημερώνει πλήρως τα μη συμμετέχοντα κράτη μέλη σχετικά με αποφάσεις που λαμβάνονται στα επίπεδα αυτά·

               στ)

               ενημερώνει για τη συμμετοχή και της θέσεις της Ένωσης σε διεθνείς διασκέψεις σχετικά με το Αφγανιστάν και συμβάλλει στην προώθηση της περιφερειακής συνεργασίας·

               ζ)

               συμβάλλει στην εφαρμογή της πολιτικής της Ένωσης στον τομέα των ανθρώπινων δικαιωμάτων και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τις γυναίκες και τα παιδιά στις πληττόμενες από συγκρούσεις περιοχές, ειδικότερα με την παρακολούθηση και τον εξορθολογισμό των εξελίξεων από αυτήν την άποψη.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία του ΥΕ.
   2.   Η Επιτροπή Πολιτικής και Ασφάλειας («ΕΠΑ») αποτελεί προνομιούχο συνομιλητή του ΕΕΕΕ και συνιστά το πρωταρχικό σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική στήριξη στο πλαίσιο της εντολής, με την επιφύλαξη των εξουσιών του ΥΕ.
   3.   Ο ΕΕΕΕ συνεργάζεται στενά με την Ευρωπαϊκή Υπηρεσία Εξωτερικής Δράσης («ΕΥΕΔ»).
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ για το χρονικό διάστημα από την 1η Σεπτεμβρίου 2011 έως τις 30 Ιουνίου 2012, ανέρχεται σε 3 560 000 ευρώ.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των πλαισίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση της ομάδας του. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας του.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του αποσπασμένου προσωπικού καλύπτονται από το κράτος μέλος, το θεσμικό όργανο της Ένωσης ή την ΕΥΕΔ, αντιστοίχως. Εμπειρογνώμονες αποσπασμένοι από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια κράτους μέλους.
   3.   Όλο το αποσπασμένο προσωπικό παραμένει υπό τη διοικητική εξουσία του αποστέλλοντος κράτους μέλους, του θεσμικού οργάνου της Ένωσης ή της ΕΥΕΔ και εκτελεί τα καθήκοντά του και ενεργεί υπέρ της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και λοιπές εγγυήσεις που απαιτούνται για την εκτέλεση και την ομαλή διεξαγωγή της αποστολής του ΕΕΕΕ και των μελών του προσωπικού του συμφωνούνται με το μέρος ή τα μέρη υποδοχής, ανάλογα με την περίπτωση. Τα κράτη μέλη και η Επιτροπή παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και τα μέλη της ομάδας του τηρούν τις αρχές ασφαλείας και τους στοιχειώδεις κανόνες που θεσπίσθηκαν με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπείες της Ένωσης και/ή τα κράτη μέλη, ανάλογα με την περίπτωση, παρέχουν υλικοτεχνική στήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του τίτλου V της συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σε συμφωνία με την εντολή του και με την κατάσταση της ασφάλειας στη γεωγραφική περιοχή που υπάγεται στη σφαίρα ευθύνης του, για την ασφάλεια του συνόλου του προσωπικού υπό την άμεση εξουσία του, κυρίως δε:

               α)

               καταρτίζει ειδικό σχέδιο ασφάλειας για την αποστολή, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την περιοχή αποστολής, καθώς και εντός αυτής, καθώς και τη διαχείριση συμβάντων που αφορούν την ασφάλεια και σχέδιο έκτακτης ανάγκης και εκκένωσης της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στον τόπο αποστολής·

               γ)

               μεριμνά ώστε όλα τα μέλη της ομάδας του που θα αναπτυχθεί εκτός της Ένωσης, συμπεριλαμβανομένου του προσωπικού που προσλαμβάνεται επιτόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φθάσουν στην περιοχή αποστολής τους, με βάση τις διαβαθμίσεις κινδύνου που έχουν ορισθεί για τον τόπο αποστολής·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των ενδιάμεσων εκθέσεων και των εκθέσεων σχετικά με την εκτέλεση της εντολής στον ΥΕ, στο Συμβούλιο και στην Επιτροπή.

         Άρθρο 11
   Υποβολή εκθέσεων
   Ο ΕΕΕΕ υποβάλλει τακτικά γραπτές και προφορικές εκθέσεις στον ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις συνιστώσες εργασίας του Συμβουλίου. Τακτικές γραπτές εκθέσεις διανέμονται μέσω του δικτύου COREU. Κατόπιν σύστασης του ΥΕ ή της ΕΠΑ, ο ΕΕΕΕ υποβάλει εκθέσεις στο Συμβούλιο Εξωτερικών Υποθέσεων.
   Άρθρο 12
   Συντονισμός
   1.   Ο ΕΕΕΕ προάγει τον συνολικό πολιτικό συντονισμό της Ένωσης. Συνδράμει ώστε να εξασφαλισθεί ότι όλα τα επιτόπια μέσα της Ένωσης εμπλέκονται συνεκτικά προκειμένου να επιτευχθούν οι πολιτικοί στόχοι της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με τις δραστηριότητες του ΕΕΕΕ για την Κεντρική Ασία και με την αντιπροσωπεία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπείες της Ένωσης.
   2.   Διατηρείται στενή επαφή επιτόπου με τους αρχηγούς αντιπροσωπειών της Ένωσης και τους αρχηγούς αποστολών των κρατών μελών, οι οποίοι καταβάλλουν κάθε δυνατή προσπάθεια προκειμένου να συνδράμουν τον ΕΕΕΕ στην εκτέλεση της εντολής. Ο ΕΕΕΕ παρέχει στον επικεφαλής της αστυνομικής αποστολής της Ευρωπαϊκής Ένωσης στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επιτόπου με άλλους διεθνείς και περιφερειακούς παράγοντες.
   Άρθρο 13
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στον ΥΕ, στο Συμβούλιο και στην Επιτροπή έκθεση προόδου στο τέλος Ιανουαρίου του 2012 και συγκεφαλαιωτική έκθεση για την εκτέλεση της εντολής κατά τη λήξη της εντολής.
   Άρθρο 14
   Έναρξη ισχύος
   Η παρούσα απόφαση αρχίζει να ισχύει από την ημέρα της έκδοσής της.

      Βρυξέλλες, 18 Ιουλίου 2011.

            Για το Συμβούλιο

            Η Πρόεδρος

         C. ASHTON

      (1)  ΕΕ L 75 της 23.3.2010, σ. 22.

      (2)  ΕΕ L 141 της 27.5.2011, σ. 17.


Avis juridique important

|

32003D0855

2003/855/ΕΚ: Απόφαση της Επιτροπής, της 9ης Δεκεμβρίου 2003, για την περάτωση του μεταβατικού μηχανισμού διασφάλισης ανά προϊόν όσον αφορά τις εισαγωγές ορισμένων παρασκευασμένων ή διατηρημένων εσπεριδοειδών (ιδίως μανταρινιών κ.λπ.) καταγωγής Λαϊκής Δημοκρατίας της Κίνας

Επίσημη Εφημερίδα αριθ. L 323 της 10/12/2003 σ. 0011 - 0012

Απόφαση της Επιτροπήςτης 9ης Δεκεμβρίου 2003για την περάτωση του μεταβατικού μηχανισμού διασφάλισης ανά προϊόν όσον αφορά τις εισαγωγές ορισμένων παρασκευασμένων ή διατηρημένων εσπεριδοειδών (ιδίως μανταρινιών κ.λπ.) καταγωγής Λαϊκής Δημοκρατίας της Κίνας(2003/855/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 427/2003 του Συμβουλίου, της 3ης Μαρτίου 2003, σχετικά με έναν μεταβατικό μηχανισμό διασφάλισης ανά προϊόν όσον αφορά τις εισαγωγές καταγωγής Λαϊκής Δημοκρατίας της Κίνας, που τροποποιεί τον κανονισμό (ΕΚ) αριθ. 519/94 για το κοινό καθεστώς εισαγωγών από ορισμένες τρίτες χώρες(1), και ιδίως το άρθρο 8,Μετά από διαβουλεύσεις στο πλαίσιο της συμβουλευτικής επιτροπής που συστάθηκε βάσει του άρθρου 15 του κανονισμού (ΕΚ) αριθ. 427/2003,Εκτιμώντας τα ακόλουθα:(1) Στις 20 Ιουνίου 2003, η ισπανική κυβέρνηση πληροφόρησε την Επιτροπή ότι τα παρασκευασμένα ή διατηρημένα εσπεριδοειδή (ιδίως μανταρίνια κ.λπ.) (στο εξής "μανταρίνια") καταγωγής Λαϊκής Δημοκρατίας της Κίνας ("ΛΔΚ") εισήχθησαν στην Κοινότητα σε τόσο αυξημένες ποσότητες που να προκαλούν ή να υπάρχει κίνδυνος να προκαλέσουν διατάραξη της αγοράς στον κοινοτικό κλάδο παραγωγής, υπέβαλε πληροφορίες που περιέχουν διαθέσιμα αποδεικτικά στοιχεία σύμφωνα με τα κριτήρια που θεσπίζουν τα άρθρα 1 και 2 του εν λόγω κανονισμού και πληροφόρησε την Επιτροπή ότι οι τάσεις των εισαγωγών φαίνεται να απαιτούν τη λήψη μέτρων διασφάλισης βάσει των κανονισμών του Συμβουλίου (ΕΚ) αριθ. 519/94(2) και (ΕΚ) αριθ. 3285/94(3).(2) Η Ισπανία υπέβαλε αποδεικτικά στοιχεία σύμφωνα με τα οποία οι εισαγωγές στην Ευρωπαϊκή Κοινότητα του υπό εξέταση προϊόντος καταγωγής Κίνας αυξήθηκαν ταχέως τόσο σε απόλυτες τιμές όσο και σχετικά με την κοινοτική παραγωγή και κατανάλωση, και ιδίως ότι οι εισαγωγές σημείωσαν ταχεία αύξηση κατά τα τελευταία έτη.(3) Η Ισπανία ισχυρίστηκε ότι η αύξηση του όγκου των εισαγωγών του υπό εξέταση προϊόντος είχε, μεταξύ άλλων συνεπειών, αρνητικό αντίκτυπο στις τιμές των ομοειδών ή άμεσα ανταγωνιστικών προϊόντων στην Κοινότητα, καθώς και στο μερίδιο αγοράς που κατείχαν και στις ποσότητες που πωλήθηκαν στον κοινοτικό κλάδο παραγωγής, με αποτέλεσμα να υποστεί ζημία ο κοινοτικός κλάδος παραγωγής.(4) Η Ισπανία δήλωσε επίσης, βασιζόμενη στις πληροφορίες που υπέβαλε ο κοινοτικός κλάδος παραγωγής, ότι οποιαδήποτε καθυστέρηση στη θέσπιση διασφαλιστικών μέτρων από μέρους της Ευρωπαϊκής Κοινότητας θα προκαλούσε ζημία που θα ήταν δύσκολο να διορθωθεί, και ζήτησε επειγόντως τη θέσπιση των εν λόγω μέτρων.(5) Η Ισπανία ζήτησε επίσης να αρχίσει η Επιτροπή έρευνα για τα μέτρα διασφάλισης και να λάβει προσωρινά διασφαλιστικά μέτρα δυνάμει των κανονισμών (ΕΚ) αριθ. 519/94 και (ΕΚ) αριθ. 3285/94.(6) Η Επιτροπή ενημέρωσε όλα τα κράτη μέλη για την κατάσταση και ζήτησε τη γνώμη τους όσον αφορά τους όρους και τις συνθήκες εισαγωγής, τις τάσεις των εισαγωγών και τα αποδεικτικά στοιχεία για σοβαρή ζημία ή κίνδυνο σοβαρής ζημίας, καθώς και τις διάφορες πτυχές της οικονομικής και εμπορικής κατάστασης σχετικά με τα υπό εξέταση κοινοτικά προϊόντα.(7) Στις 11 Ιουλίου 2003, η Επιτροπή κίνησε έρευνα σχετικά με τη σοβαρή ζημία ή τον κίνδυνο σοβαρής ζημίας που υφίστανται οι κοινοτικοί παραγωγοί προϊόντων ομοειδών ή άμεσα ανταγωνιστικών προς το εισαγόμενο προϊόν. Η έρευνα βασίστηκε στον κανονισμό (ΕΚ) αριθ. 427/2003 (έρευνα μεταβατικού μηχανισμού διασφάλισης ανά προϊόν), καθώς και στους κανονισμούς (ΕΚ) αριθ. 519/94 και (ΕΚ) αριθ. 3285/94 ("γενική έρευνα για τα μέτρα διασφάλισης erga omnes").(8) Στις 8 Νοεμβρίου 2003, η Επιτροπή δημοσίευσε τον κανονισμό (ΕΚ) αριθ. 1964/2003(4) για την επιβολή προσωρινών μέτρων διασφάλισης κατά των εισαγωγών ορισμένων παρασκευασμένων ή διατηρημένων εσπεριδοειδών (ιδίως μανταρινιών κ.λπ.) με βάση τα προκαταρκτικά πορίσματα της γενικής έρευνας για τα μέτρα διασφάλισης erga omna. Η γενική έρευνα για μέτρα διασφάλισης erga omnes συνεχίζει με σκοπό να διαπιστωθεί κατά πόσον δικαιολογείται η θέσπιση οριστικών μέτρων διασφάλισης και, στην περίπτωση που δικαιολογείται, να προσδιοριστεί η μορφή και το περιεχόμενο των εν λόγω μέτρων. Δεδομένου ότι τα προσωρινά μέτρα που επιβλήθηκαν στο πλαίσιο της γενικής έρευνας για τα μέτρα διασφάλισης erga omnes θεωρήθηκαν επαρκή για την προστασία του κοινοτικού κλάδου παραγωγής, δεν επιβλήθηκαν προσωρινά μέτρα με βάση την έρευνα μεταβατικού μηχανισμού διασφάλισης ανά προϊόν.(9) Η Επιτροπή εκτιμά ότι αντίκειται προς το συμφέρον της Κοινότητας η συνέχιση δύο διαδικασιών, διαφορετικών τόσο ως προς τους όρους όσο και ως προς το πιθανό αποτέλεσμά τους.(10) Συνεπώς, η συνέχιση της έρευνας με στόχο την ανάληψη ενός μέτρου διασφάλισης δυνάμει του κανονισμού (ΕΚ) αριθ. 427/2003 δεν είναι σκόπιμη και συνεπώς μη απαραίτητη. Δεδομένου ότι δεν διατυπώθηκε αντίρρηση από τη συμβουλευτική επιτροπή, η Επιτροπή θεωρεί ότι η έρευνα μεταβατικού μηχανισμού διασφάλισης ανά προϊόν θα πρέπει να περατωθεί χωρίς να ληφθούν μέτρα,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο μόνοΠερατώνεται η έρευνα για τα μέτρα διασφάλισης δυνάμει του κανονισμού (ΕΚ) αριθ. 427/2003, που άρχισε η Επιτροπή στις 11 Ιουλίου 2003.Βρυξέλλες, 9 Δεκεμβρίου 2003.Για την ΕπιτροπήPascal LamyΜέλος της Επιτροπής(1) ΕΕ L 65 της 8.3.2003, σ. 1.(2) ΕΕ L 67 της 10.3.1994, σ. 89· κανονισμός όπως τροποποιήθηκε τελευταία από τον κανονισμό (ΕΚ) αριθ. 427/2003 (ΕΕ L 65 της 8.3.2003, σ. 1).(3) ΕΕ L 349 της 31.12.1994, σ. 53· κανονισμός όπως τροποποιήθηκε τελευταία από τον κανονισμό (ΕΚ) αριθ. 2474/2000 (ΕΕ L 286 της 11.11.2000, σ. 1).(4) ΕΕ L 290 της 8.11.2003, σ. 3.


title: 2008/509/ΕΚ: Απόφαση του Ευρωπαϊκού Κοινοβουλίου, της 24ης Απριλίου 2007, σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005

text:
               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/85

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005
   (2008/509/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005 συνοδευόμενη από τις απαντήσεις του Ιδρύματος (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 1365/75 του Συμβουλίου της 26ης Μαΐου 1975 περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4) και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0098/2007),

               1.

               χορηγεί απαλλαγή στον εκτελεστικό Διευθυντή του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για την εκτέλεση του προϋπολογισμού του Ιδρύματος για το οικονομικό έτος 2005·

               2.

               εκθέτει τις παρατηρήσεις του στο ψήφισμα που ακολουθεί·

               3.

               αναθέτει στον Πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο μέρος αυτής στον εκτελεστικό διευθυντή του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας, στο Συμβούλιο, την Επιτροπή και το Ελεγκτικό Συνέδριο και να μεριμνήσει για τη δημοσίευσή τους στην Επίσημη Εφημερίδα της Ευρωπαϊκής Ένωσης (σειρά L).

            Ο Πρόεδρος

         Hans-Gert PÖTTERING

            Ο Γενικός Γραμματέας

         Harald RØMER

      (1)  ΕΕ C 266, 31.10.2006, σ. 37.

      (2)  ΕΕ C 312, 19.12.2006, σ. 80.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 139, 30.5.1975, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1111/2005 (ΕΕ L 184, 15.7.2005, σ. 1).

      (5)  EE L 357, 31.12.2002, σ. 72.
    ---documentbreak---

               15.7.2008

               EL

               Επίσημη Εφημερίδα της Ευρωπαϊκής Ένωσης

               L 187/86

         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   της 24ης Απριλίου 2007
   με τις παρατηρήσεις που αποτελούν αναπόσπαστο μέρος της απόφασης σχετικά με την απαλλαγή για την εκτέλεση του προϋπολογισμού του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   έχοντας υπόψη τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005 (1),
   έχοντας υπόψη την έκθεση του Ελεγκτικού Συνεδρίου για τους τελικούς ετήσιους λογαριασμούς του Ευρωπαϊκού Ιδρύματος για την Βελτίωση των Συνθηκών Διαβιώσεως και Εργασίας για το οικονομικό έτος 2005 συνοδευόμενη από τις απαντήσεις του Ιδρύματος (2),
   έχοντας υπόψη τη σύσταση του Συμβουλίου της 27ης Φεβρουαρίου 2007 (5711/2007 — C6-0080/2007),
   έχοντας υπόψη τη Συνθήκη ΕΚ και συγκεκριμένα το άρθρο 276,
   έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου της 25ης Ιουνίου 2002 σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (3) και συγκεκριμένα το άρθρο 185,
   έχοντας υπόψη τον κανονισμό (ΕΟΚ) αριθ. 1365/75 του Συμβουλίου της 26ης Μαΐου 1975 περί της δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας (4) και ιδίως το άρθρο 16,
   έχοντας υπόψη τον κανονισμό (ΕΚ, Ευρατόμ) αριθ. 2343/2002 της Επιτροπής της 19ης Νοεμβρίου 2002 για τη θέσπιση δημοσιονομικού κανονισμού πλαισίου για τους κοινοτικούς οργανισμούς του άρθρου 185 του κανονισμού (ΕΚ, Ευρατόμ) αριθ. 1605/2002 (5) του Συμβουλίου και συγκεκριμένα το άρθρο 94,
   έχοντας υπόψη το άρθρο 71 και το Παράρτημα V του Κανονισμού του,
   έχοντας υπόψη την έκθεση της Επιτροπής Ελέγχου των Προϋπολογισμών και τη γνωμοδότηση της Επιτροπής Απασχόλησης και Κοινωνικών Υποθέσεων (A6-0098/2007),

               A.

               λαμβάνοντας υπόψη ότι το Ελεγκτικό Συνέδριο δήλωσε ότι έλαβε εύλογη διαβεβαίωση ότι οι ετήσιοι λογαριασμοί για το οικονομικό έτος που έκλεισε στις 31 Δεκεμβρίου 2005 είναι αξιόπιστοι και ότι οι υποκείμενες πράξεις στο σύνολό τους είναι νόμιμες και κανονικές·

               B.

               λαμβάνοντας υπόψη ότι στις 27 Απριλίου 2006 το Κοινοβούλιο χορήγησε απαλλαγή στον διευθυντή σχετικά με την εκτέλεση του προϋπολογισμού του Ιδρύματος για το οικονομικό έτος 2004 (6) και ότι στο ψήφισμα που συνοδεύει την απόφαση για την απαλλαγή το Κοινοβούλιο μεταξύ άλλων:

                           —

                           σημειώνει ότι η διαπίστωση από το Ελεγκτικό Συνέδριο ότι το 37 % των πιστώσεων που είναι εκ μεταφοράς στο 2005 σχετίζονται με αναλήψεις υποχρεώσεων που συνήφθησαν τον Δεκέμβριο 2004 και ότι η πλειονότητα εξ αυτών σχετίζονται με συμβάσεις για την εκπόνηση μελετών κατά το 2005·

                           —

                           υπενθυμίζει στο Ίδρυμα την αρχή του ενιαυσίου του προϋπολογισμού και το παροτρύνει να σέβεται αυτή την αρχή για να επιτρέπει ορθή και διαφανή εκτέλεση των προϋπολογισμών που ορίζει η αρμόδια για τον προϋπολογισμό αρχή·

         Γενικά θέματα που αφορούν την πλειονότητα των αποκεντρωμένων υπηρεσιών της ΕΕ για εκάστη των οποίων απαιτείται χωριστή απαλλαγή

               1.

               θεωρεί ότι η διαρκής αύξηση του αριθμού των κοινοτικών αποκεντρωμένων υπηρεσιών και των δραστηριοτήτων ορισμένων εξ αυτών δεν φαίνεται να εντάσσεται σε ένα πλαίσιο συνολικής πολιτικής και ότι οι αρμοδιότητες μερικών υπηρεσιών δεν αντικατοπτρίζουν πάντοτε τις πραγματικές ανάγκες της Ένωσης ή τις προσδοκίες των πολιτών της, σημειώνει δε ότι γενικώς οι αποκεντρωμένες υπηρεσίες δεν έχουν πάντα καλή εικόνα ή καλή φήμη·

               2.

               καλεί ως εκ τούτου την Επιτροπή να καθορίσει πλαίσιο συνολικής πολιτικής για την ίδρυση νέων κοινοτικών αποκεντρωμένων υπηρεσιών και να υποβάλει μελέτη κόστους ωφελείας πριν από την ίδρυση οιασδήποτε νέας αποκεντρωμένης υπηρεσίας, προσέχοντας ταυτόχρονα να αποφεύγει οιαδήποτε επικάλυψη δραστηριοτήτων μεταξύ υπηρεσιών ή με τις αρμοδιότητες άλλων ευρωπαϊκών οργανισμών·

               3.

               καλεί το Ελεγκτικό Συνέδριο να γνωμοδοτήσει επί της μελέτης κόστους ωφελείας πριν να λάβει σχετική απόφαση το Κοινοβούλιο·

               4.

               καλεί την Επιτροπή να υποβάλλει ανά πενταετία μελέτη για την προστιθέμενη αξία εκάστης υφισταμένης αποκεντρωμένης υπηρεσίας· καλεί όλα τα σχετικά θεσμικά όργανα στην περίπτωση αρνητικής αποτίμησης της προστιθέμενης αξίας μιας αποκεντρωμένης υπηρεσίας να λάβει τα απαιτούμενα μέτρα προβαίνοντας σε αναδιατύπωση της εντολής της συγκεκριμένης υπηρεσίας ή στο κλείσιμό της·

               5.

               δεδομένου του αυξανόμενου αριθμού των ρυθμιστικών υπηρεσιών, θεωρεί λυπηρό το γεγονός ότι οι διαπραγματεύσεις για το σχέδιο διοργανικής συμφωνίας που αφορά το πλαίσιο λειτουργίας των ευρωπαϊκών ρυθμιστικών οργανισμών δεν έχουν ακόμη περατωθεί και καλεί τις αρμόδιες υπηρεσίες της Επιτροπής να καταβάλουν κάθε προσπάθεια σε συνεννόηση με το Ελεγκτικό Συνέδριο για να εξασφαλίσουν ότι η συμφωνία θα συναφθεί ταχέως·

               6.

               σημειώνει ότι η ευθύνη της Επιτροπής σε θέματα προϋπολογισμού καθιστά αναγκαία τη στενότερη σχέση των αποκεντρωμένων υπηρεσιών με την Επιτροπή· καλεί την Επιτροπή και το Συμβούλιο να λάβουν όλα τα απαραίτητα μέτρα με σκοπό να αναγνωρισθεί στην Επιτροπή μειοψηφία αρνησικυρίας στα εποπτικά όργανα των ρυθμιστικών οργανισμών έως την 31η Δεκεμβρίου 2007 και να προβλέπεται αυτή η μειοψηφία από την αρχή όταν ιδρύονται νέοι οργανισμοί·

               7.

               καλεί το Ελεγκτικό Συνέδριο να δημιουργήσει στην ετήσια έκθεση που εκπονεί πρόσθετο κεφάλαιο αφιερωμένο σε όλες τις αποκεντρωμένες υπηρεσίες που πρέπει να λάβουν απαλλαγή υπό τους λογαριασμούς της Επιτροπής για να υπάρχει πολύ σαφέστερη εικόνα του τρόπου με τον οποίον οι αποκεντρωμένες υπηρεσίες χρησιμοποιούν τους πόρους της ΕΕ·

               8.

               υπενθυμίζει την αρχή σύμφωνα με την οποία όλοι οι κοινοτικοί αποκεντρωμένοι οργανισμοί, είτε επιδοτούνται είτε όχι, εξαρτώνται από το Κοινοβούλιο για την απαλλαγή τους, ακόμη κι όταν υπάρχει αρμόδια για την απαλλαγή αρχή βάσει των ιδρυτικών τους κειμένων·

               9.

               καλεί το Ελεγκτικό Συνέδριο να διενεργεί λογιστικούς ελέγχους των επιδόσεων για όλους τους αποκεντρωμένους οργανισμούς και υπηρεσίες και να υποβάλλει εκθέσεις στις σχετικές κοινοβουλευτικές επιτροπές, περιλαμβανομένης της Επιτροπής Ελέγχου των Προϋπολογισμών·

               10.

               σημειώνει ότι ο αριθμός αποκεντρωμένων υπηρεσιών αυξάνει σταθερά και ότι, σύμφωνα με την πολιτική ευθύνη της Επιτροπής για τη λειτουργία των υπηρεσιών η οποία υπερβαίνει κατά πολύ την απλή υλικοτεχνική στήριξη, υπάρχει ακόμη μεγαλύτερη ανάγκη οι Γενικές Διευθύνσεις της Επιτροπής που είναι επιφορτισμένες με τη σύσταση και παρακολούθηση αποκεντρωμένων υπηρεσιών να αναπτύξουν κοινή προσέγγιση για τις αποκεντρωμένες υπηρεσίες· θεωρεί ότι ρεαλιστικός τρόπος για την επίτευξη προόδου προς μία κοινή προσέγγιση από την Επιτροπή για όλα τα θέματα που σχετίζονται με τις αποκεντρωμένες υπηρεσίες θα ήταν μία δομή παρόμοια με εκείνη που δημιούργησαν οι υπηρεσίες για τον συντονισμό μεταξύ των σχετικών ΓΔ·

               11.

               καλεί την Επιτροπή να βελτιώσει τη διοικητική και τεχνική υποστήριξη που παρέχει στις υπηρεσίες λαμβάνοντας υπόψη τον όλο και περισσότερο περίπλοκο χαρακτήρα των διοικητικών κανόνων και τεχνικών προβλημάτων της Κοινότητας·

               12.

               σημειώνει την απουσία πειθαρχικού οργάνου από όλους τους κοινοτικούς οργανισμούς και καλεί την Επιτροπή να λάβει τα απαραίτητα μέτρα για να εξασφαλίσει ότι θα συσταθεί ταχέως τέτοιος μηχανισμός·

               13.

               χαιρετίζει τις πολύ σημαντικές βελτιώσεις στον συντονισμό μεταξύ των αποκεντρωμένων υπηρεσιών, στοιχείο που τους επιτρέπει να αντιμετωπίζουν τα κατ' επανάληψη εμφανιζόμενα προβλήματα και καθιστά αποτελεσματικότερη τη συνεργασία με την Επιτροπή και το Κοινοβούλιο·

               14.

               θεωρεί ότι η δημιουργία από πολλούς αποκεντρωμένους οργανισμούς μιας κοινής υπηρεσίας στήριξης που θα συμβάλει στο να καταστούν τα ηλεκτρονικά τους συστήματα δημοσιονομικής διαχείρισης σύμφωνα με εκείνα της Επιτροπής, είναι μέτρο που πρέπει να συνεχισθεί και να επεκταθεί·

               15.

               καλεί τις αποκεντρωμένες υπηρεσίες να βελτιώσουν τη συνεργασία και τη συγκριτική αποτίμηση επιδόσεων με φορείς που δραστηριοποιούνται στον τομέα τους· προτρέπει την Επιτροπή να εγκρίνει τα μέτρα που κρίνει απαραίτητα για να βοηθήσει τους αποκεντρωμένους οργανισμούς και υπηρεσίες να προβάλουν την εικόνα τους και να ενισχύσουν την απήχηση των δραστηριοτήτων τους·

               16.

               καλεί την Επιτροπή να διατυπώσει πρόταση για την εναρμόνιση της μορφής των ετησίων εκθέσεων που υποβάλλονται από τις αποκεντρωμένες υπηρεσίες για να αναπτυχθούν δείκτες επιδόσεως οι οποίοι θα καθιστούν δυνατή τη σύγκριση της αποδοτικότητας των αποκεντρωμένων υπηρεσιών·

               17.

               καλεί τις αποκεντρωμένες υπηρεσίες να υποβάλλουν στην αρχή εκάστου έτους δείκτες επιδόσεως βάσει των οποίων θα μπορούσε να μετρηθεί το έργο τους·

               18.

               καλεί όλες τις αποκεντρωμένες υπηρεσίες να χρησιμοποιούν διαρκώς περισσότερο στόχους SMART, στοιχείο που θα πρέπει να οδηγήσει σε πιο ρεαλιστικό σχεδιασμό και υλοποίηση επιδιώξεων·

               19.

               συμφωνεί με το Ελεγκτικό Συνέδριο ότι η Επιτροπή φέρει επίσης ευθύνη για τη (δημοσιονομική) διαχείριση των αποκεντρωμένων οργανισμών και υπηρεσιών· επομένως, προτρέπει την Επιτροπή να παρακολουθεί και όπου χρειάζεται να κατευθύνει και να επικουρεί τη διαχείριση των διαφόρων οργανισμών, ειδικά σε σχέση με τη σωστή εφαρμογή των διαδικασιών μειοδοτικών διαγωνισμών, τη διαφάνεια των διαδικασιών πρόσληψης, τη χρηστή δημοσιονομική διαχείριση (ανεπαρκής χρησιμοποίηση και υπερβολική εγγραφή στον προϋπολογισμό πιστώσεων) και, κυρίως, τη σωστή εφαρμογή των κανόνων που αφορούν το πλαίσιο εσωτερικού ελέγχου·

               20.

               θεωρεί ότι τα προγράμματα εργασίας των αποκεντρωμένων υπηρεσιών πρέπει να εκφράζουν τη συμβολή τους με επιχειρησιακούς και μετρήσιμους όρους και ότι πρέπει να δίδεται η δέουσα προσοχή στις προδιαγραφές εσωτερικού ελέγχου της Επιτροπής·

         Ειδικά θέματα

               21.

               καλεί το Ίδρυμα να προσέξει περισσότερο τα ποσοστά μεταφοράς από έτος σε έτος το 2005 σε σχέση με τις αναλήψεις υποχρεώσεων που παραμένουν υψηλά, ανερχόμενα στο 37 % για τις δαπάνες λειτουργίας (τίτλος II) και στο 44 % για τις επιχειρησιακές δαπάνες (τίτλος III) αντίστοιχα·

               22.

               καλεί την Επιτροπή και το Ίδρυμα να συνεχίσουν την αποσαφήνιση της κατάστασης των μη ακυρωθεισών πιστώσεων·

               23.

               καλεί το Ίδρυμα να υποβάλει πρόγραμμα εργασίας που εκφράζει τη συμβολή του με επιχειρησιακούς και μετρήσιμους όρους·

               24.

               θεωρεί ότι το Ίδρυμα αποτελεί πηγή σημαντικών πληροφοριών για όλα τα όργανα της ΕΕ, για τις πολιτικές αποφάσεις, καθώς και για το ευρύ κοινό·

               25.

               ανησυχεί για το γεγονός ότι δεν υπήρξε το 2005 κανένα έγγραφο το οποίο να αναλύει διεξοδικά τους κινδύνους που σχετίζονται με τις δημοσιονομικές και λειτουργικές πτυχές των δραστηριοτήτων του Ιδρύματος ούτε πραγματοποιήθηκε επικύρωση των διαδικασιών που εισήγαγαν οι διατάκτες με σκοπό τη διασφάλιση της ακρίβειας και της πληρότητας των δημοσιονομικών πληροφοριών που διαβίβασαν στον υπόλογο, με εξαίρεση τα σχετικά με τα θέματα μηχανοργάνωσης·

               26.

               ενθαρρύνει το Κέντρο να συνεχίσει τις προσπάθειές του για την περαιτέρω βελτίωση των επικοινωνιακών μεθόδων του, προκειμένου να βελτιώσει την πληροφόρηση της κοινής γνώμης σχετικά με τα πορίσματα των μελετών του, συμβάλλοντας έτσι δημιουργικά στο διάλογο για τα σημαντικά αυτά ζητήματα, όπως για τις επιπτώσεις και τα αίτια των μέτρων αναδιάρθρωσης των επιχειρήσεων.

      (1)  ΕΕ C 266, 31.10.2006, σ. 37.

      (2)  ΕΕ C 312, 19.12.2006, σ. 80.

      (3)  EE L 248, 16.9.2002, σ. 1. Κανονισμός όπως τροποποιήθηκε με τον κανονισμό (EΚ, Ευρατόμ) αριθ. 1995/2006 (ΕΕ L 390, 30.12.2006, σ. 1).

      (4)  ΕΕ L 139, 30.5.1975, σ. 1. Κανονισμός όπως τροποποιήθηκε τελευταία με τον κανονισμό (EΚ) αριθ. 1111/2005 (ΕΕ L 184, 15.7.2005, σ. 1).

      (5)  EE L 357, 31.12.2002, σ. 72.

      (6)  ΕΕ L 340, 6.12.2006, σ. 69.